Kannada-LLM-Labs/Wikipedia-Kn huggingface dataset:
ಸೋಂಕು

ಸೋಂಕು ಒಂದು ಆಶ್ರಯದಾತ ಜೀವಿಯಲ್ಲಿ ಬಾಹ್ಯ ಜೀವಜಾತಿಯ ಹಾನಿಕರ ನೆಲಸುವಿಕೆ. ಸೋಂಕಿನಲ್ಲಿ, ಸೋಂಕು ಉಂಟುಮಾಡುವ ಜೀವಿಯು ವೃದ್ಧಿಯಾಗಲು, ಸಾಮಾನ್ಯವಾಗಿ ಆಶ್ರಯದಾತ ಜೀವಿಗೆ ಹಾನಿಯುಂಟುಮಾಡಿ, ಆಶ್ರಯದಾತ ಜೀವಿಯ ಸಂಪನ್ಮೂಲಗಳನ್ನು ಬಳಸಲು ಪ್ರಯತ್ನಿಸುತ್ತದೆ. ಸೋಂಕು ಉಂಟುಮಾಡುವ ಜೀವಿ, ಅಥವಾ ರೋಗಕಾರಕವು ಆಶ್ರಯದಾತ ಜೀವಿಯ ಸಹಜಕ್ರಿಯೆಯಲ್ಲಿ ಹಸ್ತಕ್ಷೇಪ ಮಾಡುತ್ತದೆ ಮತ್ತು ತೀವ್ರ ಗಾಯಗಳು, ಕೋಥ, ರೋಗ ಅಂಟಿದ ಅವಯವದ ಕಳೆತ, ಮತ್ತು ಮರಣಕ್ಕೂ ಕಾರಣವಾಗಬಹುದು.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

ರೋಗಗಳು
ಕಾದಂಬರಿಕಾರ ಗಳಗನಾಥರು

ಗಳಗನಾಥರು ಹಾವೇರಿ ಜಿಲ್ಲೆಯ ಗಳಗನಾಥದಲ್ಲಿ ಜೀವಿಸಿದವರು. 
ಇವರು ಒಬ್ಬ ಮಹಾನ್ ಕಾದಂಬರಿಕಾರರು.
ಗಳಗನಾಥವು ಒಂದು ಐತಿಹಾಸಿಕ ಸ್ಠಳವೂ ಕೂಡ.

ಸಾಹಿತಿಗಳು
ಬೆಳಗೆರೆ ಪಾರ್ವತಮ್ಮ

ಕನ್ನಡ ಸಾಹಿತ್ಯಕ್ಕೆ ಬೆಳಗೆರೆ ಮನೆತನದ ಕೊಡುಗೆ ಅನನ್ಯವಾದುದು. ಬೆಳಗೆರೆ ಚಂದ್ರಶೇಖರ ಶಾಸ್ತ್ರಿಗಳು ಆಶುಕವಿಗಳು. ಇವರ ಮಗಳು ನವೋದಯದ ಮೊದಲ ಕವಯಿತ್ರಿ ಬೆಳಗೆರೆ ಜಾನಕಮ್ಮ. ಜಾನಕಮ್ಮನವರ ತಂಗಿಯೇ ಬೆಳಗೆರೆ ಪಾರ್ವತಮ್ಮ.ಬೆಳಗೆರೆ ಪಾರ್ವತಮ್ಮನವರು ಮೂರು ಕೃತಿಗಳನ್ನು ರಚಿಸಿದ್ದಾರೆ.
ಹೂ ಗೊಂಚಲು (ಕವನ ಸಂಕಲನ)
ಮೂರು ದೀಪಾವಳಿಗಳು (ಕಾದಂಬರಿ)
ಪದರುಗಳು (ಕಥಾ ಸಂಕಲನ)

ಲೇಖಕಿಯರು
ಭೋಗಿ

Infobox holiday (other)
ಭೋಗಿ () ನಾಲ್ಕು ದಿನಗಳ ಮಕರ ಸಂಕ್ರಾಂತಿ ಹಬ್ಬದ ಮೊದಲ ದಿನ. ಇದು ಕೊನೆಯ ದಿನ ಮೇಲೆ ಬೀಳುವ ಮಾರ್ಗಶಿರ ಮಾಸ ತಿಂಗಳಲ್ಲಿ ಹಿಂದು ಸೌರಮಾನ. ಗ್ರೆಗೋರಿಯನ್ ಕ್ಯಾಲೆಂಡರ್ ಪ್ರಕಾರ, ಇದನ್ನು ಸಾಮಾನ್ಯವಾಗಿ ಜನವರಿ 13 ರಂದು ಆಚರಿಸಲಾಗುತ್ತದೆ. ಇದು ತಮಿಳುನಾಡು, ಆಂಧ್ರಪ್ರದೇಶ, ತೆಲಂಗಾಣ, ಕರ್ನಾಟಕ ಮತ್ತು ಮಹಾರಾಷ್ಟ್ರದಲ್ಲಿ ವ್ಯಾಪಕವಾಗಿ ಆಚರಿಸಲಾಗುವ ಹಬ್ಬವಾಗಿದೆ.

ಭೋಗಿಯಂದು, ಜನರು ಹಳೆಯದನ್ನು ತ್ಯಜಿಸುತ್ತಾರೆ ಮತ್ತು ನಿರ್ಲಕ್ಷಿಸುತ್ತಾರೆ ಮತ್ತು ಬದಲಾವಣೆ ಅಥವಾ ಪರಿವರ್ತನೆಗೆ ಕಾರಣವಾಗುವ ಹೊಸ ವಿಷಯಗಳ ಮೇಲೆ ಕೇಂದ್ರೀಕರಿಸುತ್ತಾರೆ. ಮುಂಜಾನೆ, ಜನರು ಮರದ ದಿಮ್ಮಿಗಳು, ಇತರ ಘನ-ಇಂಧನಗಳು ಮತ್ತು ಇನ್ನು ಮುಂದೆ ಉಪಯುಕ್ತವಲ್ಲದ ಮರದ ಪೀಠೋಪಕರಣಗಳೊಂದಿಗೆ ದೀಪೋತ್ಸವಗಳನ್ನು ಬೆಳಗಿಸುತ್ತಾರೆ. ಇದು ವರ್ಷದ ಖಾತೆಗಳ ಅಂತ್ಯ ಮತ್ತು ಮರುದಿನ ಸುಗ್ಗಿಯ ಮೊದಲ ದಿನದಂದು ಹೊಸ ಖಾತೆಗಳ ಪ್ರಾರಂಭವನ್ನು ಸೂಚಿಸುತ್ತದೆ.

ಸಹ ನೋಡಿ 

 ಪೊಂಗಲ್ ಹಬ್ಬ
 ಸುಗ್ಗಿಯ ಹಬ್ಬಗಳ ಪಟ್ಟಿ

ಉಲ್ಲೇಖಗಳು
ಪೊಂಗಲ್

ಪೊಂಗಲ್ ಅಕ್ಕಿಯಿಂದ ಅಥವಾ ಅವಲಕ್ಕಿಯ ಜೊತೆ ಹೆಸರು ಬೇಳೆ ಹಾಕಿ ತಯಾರಿಸಲಾದ ಒಂದು ಜನಪ್ರಿಯ ದಕ್ಷಿಣ ಭಾರತೀಯ ತಿನಿಸು. ಪೊಂಗಲ್ ನಲ್ಲಿ ಎರಡು ಬಗೆಯ ಪೊಂಗಲ್‌ಗಳಿವೆ, ಒಂದು ಸಿಹಿ ಪೊಂಗಲ್, ಮತ್ತೊಂದು ಖಾರ ಪೊಂಗಲ್. ಸಾಮಾನ್ಯವಾಗಿ ಇದು ಹುಗ್ಗಿ ಎಂದು ಪರಿಚಿತವಾಗಿದೆ. ಸಾಮಾನ್ಯವಾಗಿ ಭಾರತದ ಹಲವು ಭಾಗಗಳಲ್ಲಿ ಖಾರ ಪೊಂಗಲ್ ಬೆಳಗಿನ ಒಂದು ತಿಂಡಿಯಾಗಿದೆ. ಧನುರ್ಮಾಸದಲ್ಲಿ ಆಯಾಯ ಊರಿನ ರಾಮಮಂದಿರಗಳಲ್ಲಿ, ಸಂಕ್ರಾಂತಿ ಹಬ್ಬದ ದಿನ ಇದನ್ನು ಮನೆ ಮನೆಗಳಲ್ಲೂ ಮಾಡುವುದು ರೂಢಿ.

ಮಾಡಲು ಬೇಕಾಗುವ ಸಾಮಾನು
 ೧. ಸಿಹಿ ಪೊಂಗಲಿಗೆ - ೧ ಪಾವು ಅಕ್ಕಿ ಅಥವಾ ಅವಲಕ್ಕಿ, ಮುಕ್ಕಾಲು ಪಾವು ಹೆಸರುಬೇಳೆ, ಅರ್ಧ ಹೋಳು ಕಾಯಿತುರಿ, ೧೦೦ಗ್ರಾಂ ಗೋಡಂಬಿ, ೧೦೦ಗ್ರಾಂ ಒಣದ್ರಾಕ್ಷಿ, ೫ಟೀ ಸ್ಪೂನ್ ತುಪ್ಪ, ಚಿಟಿಕಿ ಉಪ್ಪು, ಕಾಲು ಸ್ಪೂನ್ ಅರಿಸಿನ, ಸಕ್ಕರೆ ಅಥವಾ ಬೆಲ್ಲ, ಒಂದು ಲೋಟ ಹಾಲು, ಬೇಕೆನಿಸಿದರೆ ಬಾದಾಮಿ, ಒಣ ಖರ್ಜೂರ, ಪಿಸ್ತಾವನ್ನು ಸೇರಿಸಬಹುದು. ಇದರೊಂದಿಗೆ ೨ ಏಲಕ್ಕಿ ಸ್ವಲ್ಪ ಒಣ ಶುಂಠಿಯನ್ನು ಸೇರಿಸಬೇಕು. 
 ೨. ಖಾರ ಪೊಂಗಲಿಗೆ -೧ ಪಾವು ಅಕ್ಕಿ ಅಥವಾ ಅವಲಕ್ಕಿ, ಮುಕ್ಕಾಲು ಪಾವು ಹೆಸರುಬೇಳೆ, ಒಣ ಮೆಣಸಿನಕಾಯಿ ಅಥವಾ ಹಸಿ ಮೆಣಸಿನ ಕಾಯಿ, ಅರ್ಧ ಹೋಳು ಕಾಯಿತುರಿ, ಕಾಳುಮೆಣಸು, ಜೀರಿಗೆ, ಒಂದು ಈರುಳ್ಳಿ, ೧ ಟೀ ಸ್ಪೂನ್ ಸಾಸಿವೆ- ಕರಿಬೇವು ೪ ಎಸಳು, ೫ಟೀ ಸ್ಪೂನ್ ಅಡಿಗೆ ಎಣ್ಣೆ, ಕಾಲು ಸ್ಪೂನ್ ಅರಿಸಿನ, ರುಚಿಗೆ ತಕ್ಕಷ್ಟು ಉಪ್ಪು.

ಮಾಡುವ ವಿಧಾನ
 ೧. ಸಿಹಿ ಪೊಂಗಲು - ಅಕ್ಕಿ ಅಥವಾ ಅವಲಕ್ಕಿ, ಮುಕ್ಕಾಲು ಪಾವು ಹೆಸರುಬೇಳೆಯನ್ನು ಮೊದಲು ಹುರಿದು ಕೊಳ್ಳಬೇಕು. ನಂತರ ಗೋಡಂಬಿ, ಒಣದ್ರಾಕ್ಷಿ, ಬಾದಾಮಿ, ಒಣಖರ್ಜೂರ, ಫೀಸ್ತಾವನ್ನು ತುಪ್ಪದಲ್ಲಿ ಹುರಿದು ಕೊಳ್ಳಬೇಕು. ಅಕ್ಕಿ ಅಥವಾ ಅವಲಕ್ಕಿ, ಮುಕ್ಕಾಲು ಪಾವು ಹೆಸರುಬೇಳೆ, ಏಲಕ್ಕಿ ಸ್ವಲ್ಪ ಒಣಶುಂಠಿಯನ್ನು ಸೇರಿಸಿ ಮುಕ್ಕಾಲು ಭಾಗ ಬೇಯಿಸಿಕೊಂಡು, ಅದಕ್ಕೆ ಅರಿಸಿನ, ಸಕ್ಕರೆ ಅಥವಾ ಬೆಲ್ಲ, ಗೋಡಂಬಿ, ಒಣದ್ರಾಕ್ಷಿ, ಬಾದಾಮಿ, ಒಣಖರ್ಜೂರ, ಫೀಸ್ತಾ, ಕಾಯಿತುರಿ, ಹಾಲು ಚಿಟಿಕಿ ಉಪ್ಪು ಹಾಕಿ ಚೆನ್ನಾಗಿ ಗೋಟಾಯಿಸಬೇಕು. ನೀರೆಲ್ಲ ಸಂಪೂರ್ಣ ಹಿಂಗಿದ ಮೇಲೆ ಕೆಳಗಿಳಿಸಿ ತುಪ್ಪವನ್ನು ಸೇರಿಸಬೇಕು.
 ೨. ಖಾರ ಪೊಂಗಲು - ಅಕ್ಕಿ ಅಥವಾ ಅವಲಕ್ಕಿ, ಮುಕ್ಕಾಲು ಪಾವು ಹೆಸರುಬೇಳೆ, ಒಣ ಮೆಣಸಿನಕಾಯಿ, ಕಾಳು ಮೆಣಸು, ಜೀರಿಗೆ ಎಲ್ಲವನ್ನು ಸೇರಿಸಿ ಮೊದಲು ಹುರಿದು ಕೊಳ್ಳಬೇಕು. ನಂತರ ಅಕ್ಕಿ ಅಥವಾ ಅವಲಕ್ಕಿ, ಮುಕ್ಕಾಲು ಪಾವು ಹೆಸರುಬೇಳೆಯನ್ನು ಬೇಯಲು ಹಾಕಿ, ಒಣ ಮೆಣಸಿನಕಾಯಿ, ಕಾಳು ಮೆಣಸು, ಜೀರಿಗೆ ಎಲ್ಲವನ್ನು ಸೇರಿಸಿ ಮಿಕ್ಸಿಯಲ್ಲಿ ರುಬ್ಬಿಕೊಳ್ಳಬೇಕು. ಆಮೇಲೆ ಈರುಳ್ಳಿಯನ್ನು ಉದ್ದಕ್ಕೆ ಹೆಚ್ಚಿ ಒಗ್ಗರಣೆ ಕೊಡುವಾಗ -ಎಣ್ಣೆ, ಸಾಸಿವೆ ಕರಿಬೇವು ಹಾಕಿ ಅದರೊಂದಿಗೆ ರುಬ್ಬಿಕೊಂಡ ಮಸಾಲೆಯನ್ನು ಸೇರಿಸಿ, ಅದನ್ನು ಬೇಯುತ್ತಿರುವುದರೊಂದಿಗೆ ಸೇರಿಸಿ ರುಚಿಗೆ ತಕ್ಕಷ್ಟು ಉಪ್ಪು ಹಾಕಿ, ತುಸು ತುಪ್ಪ ಹಾಕಿದರೆ ಖಾರ ಪೊಂಗಲು ಸಿದ್ದವಾಗುತ್ತದೆ.

ಪೊಂಗಲ್ ಮಾಡುವ ಸ್ಥಳಗಳು
 ಹೆಣ್ಣು ಮಕ್ಕಳ ಶಬರಿಮಲೆ ಅಟ್ಟುಕಲ್ ಪೊಂಗಲ್ ಭಗವತಿ ಕ್ಷೇತ್ರ ತಿರುವನಂತಪುರ ಕೇರಳ. ಈ ದೇವಿ ದೇವಸ್ಥಾನ ಗಿನ್ನಿಸ್ ರೆಕಾರ್ಡ್ ನಲ್ಲಿ ದಾಖಲಾಗಿದೆ. ಕಾರಣ ಪ್ರಪಂಚದಲ್ಲೇ ಅತ್ಯದಿಕ ಸಂಖ್ಯೆಯಲ್ಲಿ ಹೆಣ್ಣು ಮಕ್ಕಳು ಒಟ್ಟು ಸೇರಿ ಒಲೆ ಹಾಕಿ ಅದರ ಮೇಲೆ ಮಣ್ಣಿನ ಪಾತ್ರೆ ಇಟ್ಟು ಪೊಂಗಲ್ (ಅಕ್ಕಿ,ಸಕ್ಕರೆ,ತೆಂಗಿನ ತುರಿ,ಒಣದ್ರಾಕ್ಷಿ,ಹಾಲು ಹಾಕಿ ತಯಾರಿಸುವ ಪಾಯಸ) ತಯಾರಿಸುತ್ತಾರೆ. ಅದು ಕುದಿದು ಉಕ್ಕೇರಿ ಬೆಂಕಿಯ ಮೇಲೆ ಬೀಳಬೇಕು ಎನ್ನುವ ಪದ್ಧತಿ ಸಂಪ್ರದಾಯ ಸಾವಿರಾರು ವರ್ಷಗಳಿಂದ ನಡೆದುಕೊಂಡು ಬಂದಿದೆ. 
ಅಷ್ಟೇ ಅಲ್ಲದೆ ಆ ಆಚರಣೆಯಲ್ಲಿ ವರ್ಷ ವರ್ಷ ಹೆಣ್ಣು ಮಕ್ಕಳ ಸಂಖ್ಯೆ ಜಾಸ್ತಿಯಾಗುತ್ತಲೇ ಇದೆ. ಅದು ಎಲ್ಲಿಯವರೆಗೆ ಅಂದರೆ ಸುಮಾರು 10 ಕಿಲೋ ಮೀಟರ್ ವಿಸ್ತೀರ್ಣದಲ್ಲಿ ಹೆಣ್ಣು ಮಕ್ಕಳು ಒಲೆ ಹಾಕಿ ಪೊಂಗಲ್ ತಯಾರಿಸುತ್ತಾರೆ. ಇತ್ತಿಚೆಗೆ ಜನರ ಸಂಖ್ಯೆ ಹೆಚ್ಚಾಗಿ ಕಂಡು ಬಂದ ಕಾರಣ ಅದರ ಉದ್ದ ರೈಲ್ವೆ ನಿಲ್ದಾಣ ಬಸ್ ನಿಲ್ದಾಣದ ಕಡೆಯವರೆಗೂ ಮುಟ್ಟಿದೆ. ಬಸ್ಸಿನಿಂದ ಇಳಿದು ಅಲ್ಲೇ ಪೊಂಗಲ್ ಮಾಡಿ ತಮ್ಮ ದೈವಿ ಭಕ್ತಿ ತೋರಿಸಿಕೊಳ್ಳುತ್ತಾರೆ. ಈ ಪೊಂಗಲ್ ಹಬ್ಬವು ವರ್ಷಂಪ್ರತಿ ಭರಣಿ ಸಲುವ ಕಾರ್ತಿಕ ನಕ್ಷತ್ರದ ಮಕರ ಮಾಸ ಅಥವಾ ಕುಂಭ ಮಾಸದಲ್ಲಿ ಬರುತ್ತದೆ, 10 ದಿವಸ ಜಾತ್ರೆ ನಡೆಯುತ್ತದೆ. ಈ ಉತ್ಸವದಲ್ಲಿ ವಿದೇಶಿಯರು ಸಹ ಅತ್ಯದಿಕ ಸಂಖ್ಯೆಯಲ್ಲಿ ಭಾಗವಹಿಸುತ್ತಾರೆ. 
 ತಮಿಳುನಾಡಿನವರು ಇದೇ ಮಾದರಿಯಲ್ಲಿ ಪೊಂಗಲ್ ನ್ನು ತಯಾರಿಸುತ್ತಾರೆ.

ಖಾದ್ಯ, ತಿನಿಸು
ಮಯೂರಶರ್ಮ

ಮಯೂರವರ್ಮ (ಕ್ರಿ.ಶ. ೩೪೫-೩೬೫) ತಾಳಗುಂದ (ಆಧುನಿಕ ಕರ್ನಾಟಕದ ರಾಜ್ಯದ ಶಿವಮೊಗ್ಗ ಜಿಲ್ಲೆ) [ಬನವಾಸಿ ಕದಂಬ]] ವಂಶದ ಮೂಲ ವ್ಯಕ್ತಿಯಾಗಿರುತ್ತಾನೆ. ಬನವಾಸಿ ಕದಂಬರು ಹಳೆ ಕರ್ನಾಟಕದ ಮೊದಲ ರಾಜ ಮನೆತನವಾಗಿರುತ್ತದೆ.

ಇತಿಹಾಸ

ಹಳೆ ಕರ್ನಾಟಕದ ಜಾಗಗಳು ಮೊದಲು ಹೊರಗಿನ ಇತರೆ ರಾಜರುಗಳ ಆಳ್ವಿಕೆಯಲ್ಲಿದು, ನಂತರ ಬನವಾಸಿ ಕದಂಬರು ಕನ್ನಡ ಭಾಷೆಯನ್ನು ಮೂಲವಾಗಿ ಹೊಸ ಭೌಗೋಳಿಕ ಮತ್ತು ರಾಜಕೀಯ ರಾಜ್ಯಾವಾಗಿ ಹೊರ ಹೊಮ್ಮಿದ್ದು ಇದು  ಆಧುನಿಕ ಕರ್ನಾಟಕದ ಒಂದು ಮಹತ್ವ ವಾದ ಮೈಲಿಗಲ್ಲಾಗಿ ಇತಿಹಾಸವಾಗಿರುತ್ತದೆ. ಕನ್ನಡ ಭಾಷೆಯ ಮೊದಲ ಬರಹಗಳು ಬನವಾಸಿ ಕದಂಬರ ಕೊಡುಗೆಯಾಗಿರುತ್ತದೆ. ಕರ್ನಾಟಕದ ಇತಿಹಾಸಕ್ಕೆ ಮತ್ತು ಕನ್ನಡಕ್ಕೆ ಬನವಾಸಿ ಕದಂಬರ ಕಾಣಿಕೆಗಾಗಿ ಕದಂಬರ ಮೂಲ ವ್ಯಕ್ತಿ ಮಯೂರವರ್ಮನು ಮಹತ್ವವನ್ನು ಪಡೆದಿರುತ್ತಾನೆ.

ಮೊದಲ ಜೀವನ
ಕಿ.ಶ. ೪೫೦ರ ತಾಳಗುಂದ ಶಾಸನವು ಬನವಾಸಿ ಕದಂಬರ ಬಗ್ಗೆ , ಮಯೂರವರ್ಮನ ಕುಟುಂಬ ಮತ್ತು ಕದಂಬರ ಮೂಲಗಳ ಬಗ್ಗೆ ನಂಬಲಾರ್ಹವಾಗಿರುವ ಮಾಹಿತಿಯನ್ನು ಹೊಂದಿರುತ್ತದೆ. ತಾಳಗುಂದ ಶಾಸನದ ಪ್ರಕಾರ ಮಯೂರವರ್ಮನು ತಾಳಗುಂದದ ಒಬ್ಬ ಬ್ರಾಹ್ಮಣ ಪಂಡಿತನಾಗಿದು ಬಂಧುಸೇನರ ಮಗನಾಗಿರುತ್ತಾನೆ 
ಮಯೂರವರ್ಮನ ಮನೆಯ ಪಕ್ಕ ಕದಂಬ ಎಂಬ ಮರವನ್ನು ಬೆಳೆಸಿರುವ ಕಾರಣಕ್ಕೆ ಕುಟುಂಬಕ್ಕೆ ಕದಂಬ ಎಂದು ಹೆಸರಿಸಲಾಯಿತು ಎಂಬ ಮಾಹಿತಿಯನ್ನು  ಈ ಶಾಸನ ಕೊಡುತ್ತದೆ. ವೈದಿಕ ಕಾಲದಲ್ಲಿ ಮಯೂರವರ್ಮನ ಕುಟುಂಬ ಕನ್ನಡಿಗ ಕರ್ಣಾಟ ಮತಕ್ಕೆ  ಸೇರಿದವರಾಗಿರುತ್ತಾರೆ. ಮಯೂರವರ್ಮನ್ನು ಕ್ಷತ್ರಿಯ ಧರ್ಮಕ್ಕೆ ಬದಲಾವಣೆಗೊಂಡ ಬಗ್ಗೆ ಗುಂಡಾಪುರ ಶಾಸನ ಹೆಚ್ಚಿನ ಮಾಹಿತಿ ಕೊಡುತ್ತದೆ.

ಬನವಾಸಿ ಕದಂಬ ರಾಜ್ಯ ರಚನೆ
ತಾಳಗುಂದ ಶಾಸನದಲ್ಲಿ ಇರುವ ಮಾಹಿತಿ ಪ್ರಕಾರ, ಮಯೂರವರ್ಮನು ಹೆಚ್ಚಿನ ವಿಧ್ಯಾಭ್ಯಾಸಕ್ಕೆ ಪಲ್ಲವರ ರಾಜಧಾನಿ ಕಂಚಿಗೆ ಹೋದಾಗ ಕ್ಷತ್ರಿಯನೊಬ್ಬನಿಂದ ಅವಮಾನಿತನಾದ ಮಯೂರವರ್ಮ ವಿಧ್ಯಾಭ್ಯಾಸವನ್ನು ಅಲ್ಲಿಗೆ ಬಿಟ್ಟು ಸೈನ್ಯ ಕಟ್ಟಿ ಪಲ್ಲವ ಸೇನೆಯನ್ನು ಎದುರಿಸಿದ. ಇವನಿಂದ ಪರಾಜಿತರಾದ ಪಲ್ಲವರು ಪಶ್ಚಿಮ ಸಮುದ್ರ (ಅರಬ್ಬೀ ಸಮುದ್ರ)ದಿಂದ ಈಗಿನ ಘಟಪ್ರಭಾ ನದಿಯವರೆಗಿನ ಪ್ರದೇಶದಲ್ಲಿ ಇವನ ಆಧಿಪತ್ಯವನ್ನು ಒಪ್ಪಿಕೊಂಡರು. ಇದರಿಂದ ಕದಂಬ ವಂಶದ ಆಡಳಿತ ಪ್ರಾರಂಭವಾಗಿರುತ್ತದೆ. 
ಮಯೂರವರ್ಮನ ಸಫಲವಾದ ಈ ರಾಜಕೀಯ ಬಂಡಾಯ ಸಾಹಸದಿಂದ ಕ್ಷತ್ರಿಯರಾದ ಕಂಚಿಯ ಪಲ್ಲವರ ಆಡಳಿತಕ್ಕೆ  ಬಾರಿ ಹಿನ್ನೆಡೆ ಉಂಟಾಗಿರುತ್ತದೆ. ಆ ಕಾಲದಲ್ಲಿ ನಡೆದ ಈ ಒಂದು ರಾಜಕೀಯದ ಬೆಳವಣಿಯಿಂದ ೨೧ನೇ ಶತಮಾನದ ಕರ್ನಾಟಕ ರಾಜ್ಯದ ಮೊದಲ ರಾಜ ಮನೆತನ ಉದಯವಾಗಿರುತ್ತದೆ. ಇತರೆ ಇತಿಹಾಸದ ಪಂಡಿತರ ಪ್ರಕಾರ ಮಯೂರವರ್ಮನ ರಾಜಕೀಯ ಬಂಡಾಯ ಮತ್ತು ದಕ್ಷಿಣದ ಪಲ್ಲವರ ರಾಜ ವಿಷ್ಣುಗೋಪ ಹಾಗೂ ಉತ್ತರದ ಸಮುದ್ರ ಗುಪ್ತರ ನಡುವೆ ನಡೆದ ಯುದ್ದ್ಧಗಳು (ಅಲಹಾಬಾದ ಶಾಸನ ಪ್ರಕಾರ) ಒಂದೇ ಕಾಲದಲ್ಲಿ ನಡೆದು ಪಲ್ಲವರ ಆಡಳಿತ ಕೊನೆಗೊಳ್ಳಲು ಕಾರಣವಾಗಿರಬಹುದು ಎಂಬ ವಾದವು ಉಂಟು. 
ಇತರೆ ಇತಿಹಾಸಗಾರರ ಅಭಿಪ್ರಾಯದಂತೆ ಮೊದಲಿಗೆ ಪಲ್ಲವರು ಮಯೂರವರ್ಮನನ್ನು ಸೇನಾನಿ (ದಂಡ ನಾಯಕ)ಯಾಗಿ ತಮ್ಮ ಸೈನಕ್ಕೆ ನೇಮಿಸಿರುತ್ತಾರೆ. ಕಾಲಕ್ರಮೇಣ ಪಲ್ಲವರ ರಾಜ ವಿಷ್ಣುಗೋಪ ಹಾಗೂ ಉತ್ತರದ ಸಮುದ್ರ ಗುಪ್ತರ ನಡುವೆ ನಡೆದ ಯುದ್ದ್ಧಗಳಿಂದ ಉಂಟಾದ ಭಿನ್ನಾಭಿಪ್ರಾಯದಿಂದ ಮಯೂರವರ್ಮನು ಬನವಾಸಿಯನ್ನು ರಾಜಧಾನಿಯಾಗಿ ಇಟ್ಟುಕೊಂಡು ಬನವಾಸಿ ಕದಂಬ ರಾಜ್ಯ ಕಟ್ಟಿರುತ್ತಾನೆ ಎನ್ನುತ್ತಾರೆ.

ಇತಿಹಾಸ
ಅವಲಕ್ಕಿ

ಅವಲಕ್ಕಿಯು ಚಪ್ಪಟೆಯಾದ, ಹಗುರ ಮತ್ತು ಒಣ ಚೂರುಗಳಾಗಿ ಮಟ್ಟವಾಗಿಸಲಾದ ತಳಿಸಿದ ಅಕ್ಕಿ. ಅಕ್ಕಿಯ ಈ ಚೂರುಗಳು, ಬಿಸಿ ಅಥವಾ ತಣ್ಣನೆಯ, ದ್ರವಕ್ಕೆ ಸೇರಿಸಿದೊಡನೆ, ನೀರು, ಹಾಲು ಅಥವಾ ಇತರ ದ್ರವಗಳನ್ನು ಹೀರಿಕೊಳ್ಳುವುದರಿಂದ ಉಬ್ಬುತ್ತವೆ. ಬಹುತೇಕ ತೆಳು ಅವಲಕ್ಕಿಯಿಂದ ಸಾಮಾನ್ಯ ಅಕ್ಕಿಕಾಳಿನ ನಾಲ್ಕು ಪಟ್ಟು ದಪ್ಪವಿರುವ ಅವಲಕ್ಕಿಯವರೆಗೆ ಈ ಚೂರುಗಳ ದಪ್ಪ ಬದಲಾಗುತ್ತದೆ. ಅವಲಕ್ಕಿಯನ್ನು ಹಲವು ತಿಂಗಳುಗಳ ಕಾಲ ಕೆಡದಂತೆ ಇಡಬಹುದು. ಭಾರತದ ಹಲವು ರಾಜ್ಯಗಳಲ್ಲಿ ಅವಲಕ್ಕಿಯನ್ನು ವಿವಿಧ ರೀತಿಯ ತಿನಿಸುಗಳ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. 
ತುಸುಬೇಯಿಸಿದ ಅಕ್ಕಿ (ಕುಸುಬಲಕ್ಕಿ)ಯಷ್ಟೇ ವಿಟಮಿನ್ ಅಂಶಗಳು ಇದರಲ್ಲಿರುತ್ತದೆ ಮತ್ತು ಪಾಲಿಶ್ ಮಾಡದೇ ಇರುವುದರಿಂದ ಪೋಷಕಾಂಶಗಳೂ ಇರುತ್ತವೆ. ಬಿ ಕಾಂಪ್ಲೆಕ್ಸ್ ವಿಟಮಿನ್ ನಿಯಾಸಿನ್ ಮತ್ತು ಕಬ್ಬಿಣದ ಅಂಶ ಹೇರಳವಾಗಿರುತ್ತದೆ. ಅವಲಕ್ಕಿಯನ್ನು ಮುಖ್ಯವಾಗಿ ಒಂದು ಲಘುತಿಂಡಿಯನ್ನಾಗಿ ಬಳಸಲಾಗುತ್ತದೆ. ಅವಲಕ್ಕಿಯು ಏಷಿಯಾದಲ್ಲಿ ಜನಪ್ರಿಯ ತಿನಿಸಾಗಿದೆ. ಇದಕ್ಕೆ ಹಲವು ರೀತಿಯ ಒಗ್ಗರಣೆ, ಮಸಾಲೆ, ಸಿಹಿ ಮುಂತಾದವುಗಳನ್ನು ಸೇರಿಸಿ ಹಲವು ಬಗೆಯ ತಿನಿಸುಗಳನ್ನು ತಯಾರಿಸಲಾಗುತ್ತದೆ. ಇದನ್ನು ಮೆದುವಾಗಿ, ಒಣದಾಗಿ ಅಥವಾ ಎಣ್ಣೆಯಲ್ಲಿ ಕರಿದು ಬಳಸಬಹುದು. ನೀರಿನಲ್ಲಿ ನೆನೆಸಿ ತೆಗೆದು ಅದಕ್ಕೆ ಹಾಲು ಅಥವಾ ಮೊಸರನ್ನು ಸೇರಿಸಿ ತಿನ್ನಬಹುದು. ಒಣ ಅವಲಕ್ಕಿಯ ಜೊತೆ ಬೆಲ್ಲ ಹಾಗೂ ಕೊಬ್ಬರಿಯನ್ನು ಸೇರಿಸಿ ತಿನ್ನಬಹುದು. ತಿನ್ನುವ ವಿಧಾನದಿಂದ ಹಿಡಿದು ಅವಲಕ್ಕಿ ಬಾತ್, ಒಗ್ಗರಣೆ ಅವಲಕ್ಕಿ, ಅವಲಕ್ಕಿ ಉಪ್ಪಿಟ್ಟು, ಅವಲಕ್ಕಿ ಶಿರಾ, ಅವಲಕ್ಕಿ ಪೊಂಗಲ್ ಮುಂತಾದ ತಿನಿಸುಗಳನ್ನು ಅವಲಕ್ಕಿಯಿಂದ ತಯಾರು ಮಾಡಬಹುದು. ಪಾಶ್ಚಾತ್ಯ ದೇಶಗಳಲ್ಲಿ ಇದನ್ನು ತಿಂಡಿಯಾಗಿ ಮಾರಾಟಮಾಡಲು ವಾಣಿಜ್ಯೋದ್ದೇಶದಿಂದ ತಯಾರಿಸಲಾಗುತ್ತದೆ.

ಇತರ ಹೆಸರುಗಳು
ಬೇರೆ ಬೇರೆ ನುಡಿಗಳಲ್ಲಿ ಅವಲಕ್ಕಿಯ ಹೆಸರುಗಳು ಹೀಗಿವೆ: ಅಟುಕುಲು (ತೆಲುಗು), ಅವಲ್ (ತಮಿಳು) ಮತ್ತು (ಮಲಯಾಳಂ), ಚಿಂಡಿ (ಬೆಂಗಾಳಿ) ಮತ್ತು ಬಿಹಾರ, ಝಾರ್ಖಂಡ್ ಭಾಗಗಳು, ಚಿರಾ (ಅಸ್ಸಾಮಿ), ಚೂಡಾ (ಒಡಿಯಾ), ಚಿವುರಾ (चिउरा) (ನೇಪಾಳಿ, ಭೋಜಪುರಿ, ಛತ್ತೀಸ್ ಘರಿ), ಪೋಹಾ (ಹಿಂದಿ), ಬಜಿ (ನೇವಾರಿ), ಪೋಹೆ (ಮರಾಠಿ), ಪೋವು (ಕೊಂಕಣಿ),ಬಜಿಲ್(ತುಳು) ಮತ್ತು ಪವ್ವಾ (પૌંઆ) (ಗುಜರಾತಿ).

ಅವಲಕ್ಕಿಯಿಂದ ತಯಾರಿಸಲಾಗುವ ಭಕ್ಷ್ಯಗಳು
ಅವಿಲ್ ನಾನಚಾತು(ಕೇರಳ) : ಅವಲಕ್ಕಿಯನ್ನು ಹಾಲು, ಸಕ್ಕರೆ, ತೆಂಗಿನತುರಿ ಮತ್ತು ಬಾಳೆಹಣ್ಣಿನ ತುಂಡುಗಳೊಂದಿಗೆ ಬೆರೆಸಿ ಮಾಡಲಾಗುತ್ತದೆ. ಕಡಲೆಕಾಯಿ ಅಥವಾ ಗೋಡಂಬಿಯನ್ನೂ ಸಹ ಬಳಸಬಹುದು ; ಅವಿಲ್ ವಿಲೈಚಾತು (ಕೇರಳ) : ತುಪ್ಪದಲ್ಲಿ ಅವಲಕ್ಕಿಯನ್ನು ಹುರಿದು ಮತ್ತು ಬೆಲ್ಲ , ದಾಲ್ , ಗೋಡಂಬಿ , ಕಡಲೆಕಾಯಿ ಮತ್ತು ತೆಂಗಿನತುರಿ ಬಳಸಿ ಈ ಖಾದ್ಯವನ್ನು ಮಾಡಲಾಗುತ್ತದೆ ; ದಾಹಿ ಚಿಯುರಾ (ನೇಪಾಳಿ): ಮಾಗಿದ ಬಾಳೆಹಣ್ಣು, ಮೊಸರು ಮತ್ತು ಸಕ್ಕರೆಯೊಂದಿಗೆ  ಅವಲಕ್ಕಿಯನ್ನು ಬೆರೆಸಿ ಈ ಖಾದ್ಯವನ್ನು ತಯಾರಿಸಲಾಗುತ್ತದೆ . ಇದನ್ನು ಯಾವಾಗ ಬೇಕಾದರೂ ಲಘು ಆಹಾರವಾಗಿ ಸೇವಿಸಬಹುದು . ಇದನ್ನು ಸಾಂಪ್ರದಾಯಿಕವಾಗಿ ನೇಪಾಳದಲ್ಲಿ ಭತ್ತದ ನಾಟಿ ಮಾಡುವ ಸಮಯದಲ್ಲಿ ರೈತರು ತಿನ್ನುತ್ತಾರೆ ; ಕಾಂದ ಪೋಹ : ಬೇಯಿಸಿದ ಆಲೂಗಡ್ಡೆ, ಈರುಳ್ಳಿ, ಸಾಸಿವೆ, ಅರಿಶಿನ ಮತ್ತು ಕೆಂಪು ಮೆಣಸಿನಕಾಯಿಯ ಸಣ್ಣ ತುಂಡುಗಳನ್ನು ಹಾಕಿ ಅವಲಕ್ಕಿಯೊಂದಿಗೆ ಬೆರೆಸಿ ಬಿಸಿಬಿಸಿಯಾಗಿ ಬಡಿಸಲಾಗುತ್ತದೆ.

ಸಾಂಪ್ರದಾಯಿಕ ತಯಾರಿಕೆಯ ವಿಧಾನ
ಮೊದಲಿಗೆ ಕಾಳುಗಳನ್ನು ಮೆದುಗೊಳಿಸಲು ಭತ್ತವನ್ನು ೨-೩ ದಿನಗಳ ಕಾಲ ನೀರಿನಲ್ಲಿ ನೆನೆಸಲಾಗುತ್ತದೆ. ಅನಂತರ ಕೆಲವು ನಿಮಿಷಗಳ ಕಾಲ ನೀರಿನಲ್ಲಿ ಕುದಿಸಲಾಗುತ್ತದೆ. ಇದಾದಮೇಲೆ ನೀರನ್ನು ಬಸಿದು ಭತ್ತವನ್ನು ಮಣ್ಣಿನ ಪಾತ್ರೆಗಳಲ್ಲಿ ಬಿಸಿಮಾಡಲಾಗುತ್ತದೆ. ಇದರಿಂದ ಸಿಪ್ಪೆ ಬಿರಿಯುತ್ತದೆ. ಇದನ್ನು ಮರದ ಒನಕೆಯಿಂದ ಬಡಿಯಲಾಗುತ್ತದೆ. ಇದರಿಂದ ಭತ್ತವು ಚಪ್ಪಟೆಯಾಗುವುದರ ಜೊತೆಗೆ ಸಿಪ್ಪೆಯೂ ಬೇರ್ಪಡುತ್ತದೆ. ಈ ಬಡಿಯುವ ವಿಧಾನದಲ್ಲಿ ಬಳಸಲಾಗುವ ವಿವಿಧ ಒತ್ತಡದ ಮೇಲೆ ಅವಲಕ್ಕಿಯ ದಪ್ಪ ಬದಲಾಗುತ್ತದೆ. ಹೀಗೆ ತಯಾರಾಗುವ ಅವಲಕ್ಕಿಯು ತೆಳುವಾಗಿ ಬಿಳಿಬಣ್ಣದ್ದಾಗಿರುತ್ತದೆ.

ಉಲ್ಲೇಖಗಳು

ತಿನಿಸು
ಆಹಾರ
ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ಅಪ್ಸರಕೊಂಡ

ಆಪ್ಸರ ಕೊಂಡ ಇದು ಹೊನ್ನಾವರ ತಾಲೂಕಿನ ಕಾಸರಕೋಡದಲ್ಲಿದೆ. ಹೊನ್ನಾವರದಿಂದ ಸುಮಾರು ೭ ಕೀ.ಮೀ. ದೂರದಲ್ಲಿರುವ ಈ ಪ್ರದೇಶ ಪ್ರವಾಸಿಗರಿಗರನ್ನು ಆಕರ್ಷಿಸುತ್ತದೆ

ಅಪ್ಸರಕೊಂಡ ಎಂಬುದು ಒಂದು ಪ್ರವಾಸಿತಾಣವಾಗಿದೆ.ಕರ್ನಾಟಕದ ಪಶ್ಚಿಮ ಕರಾವಳಿಯ ಒಂದು ಪ್ರದೇಶವಾದ ಉತ್ತರಕನ್ನಡ ಜಿಲ್ಲೆಯ ಹೊನ್ನಾವರ ತಾಲ್ಲೂಕಿನಲ್ಲಿದೆ.ಹೊನ್ನಾವರದಿಂದ ೮ ಕಿ.ಮೀ ದೂರ ಕ್ರಯಿಸಿದರೆ ಸಿಗುವುದೇ ಅಪ್ಸರಕೊಂಡ.

ವಿಶೇಷತೆಗಳು 
 * ಜಲಪಾತ
 * ಉಗ್ರನರಸಿಂಹ ದೇವಸ್ಥಾನ
 * ಉದ್ಭವ ಗಣಪತಿ ಮೂರ್ತಿ
 * ರಾಮಚಂದ್ರ ಮಠ  
 * ಉದ್ಯಾನವನ
 * ದೇವಿ ದೇಗುಲ

ಮಾರ್ಗ ಪರಿಚಯ 
ಹೊನ್ನಾವರ ಬಸ್ ನಿಲ್ದಾಣದಿಂದ ೮ಕಿ.ಮೀ ಹೆದ್ದಾರಿಯಲ್ಲಿ ಚಲಿಸಿ, ಮುಂದೆ ೫೦ಮೀ ಮಣ್ಣು ಹಾದಿಯಲ್ಲಿ ಸಾಗಿದರೆ ಉಗ್ರನರಸಿಂಹ ದೇವಸ್ತಾನವು ಎದುರಾಗುತ್ತದೆ. ದೇವಸ್ತಾನದ ಹಿಂಬದಿಯಿಂದ ಸಾಗಿದರೆ ನೋಡಬೇಕಾದ ಸ್ಥಳಗಳು ಕಾಣಸಿಗುತ್ತವೆ. ಉಳಿದುಕೊಳ್ಳಲು ಹೋಟೇಲಿನ ವ್ಯವಸ್ಥೆಯಿದೆ. ಅಕ್ಟೋಬರ್ ನಿಂದ ಮಾರ್ಚವರೆಗೆ ಜಲಪಾತದಲ್ಲಿ ನೀರಿರುತ್ತದೆ. ಉದ್ಯಾನವನಕ್ಕೆ ಭೇಟಿಕೊಡಲು ಬೆಳಿಗ್ಗೆ ೮ ರಿಂದ ಸಂಜೆ ೪ರ ವರೆಗೆ ಅವಕಾಶವಿದೆ. ವಾರದ ಎಲ್ಲಾ ದಿನವೂ ತೆರೆದಿರುತ್ತದೆ.

ಜಲಪಾತ 
ದೇವಸ್ತಾನದ ಹಿಂಬದಿಯಿಂದ ಸಾಗಿ ಮೆಟ್ಟಿಲುಗಳನ್ನು ಇಳಿದರೆ ಜಲಪಾತ ಕಾಣುತ್ತದೆ. ಚಿಕ್ಕದಾಗಿ ಒಂದೇ ಧಾರೆಯಲ್ಲಿ ನೀರು ಹರಿಯುತ್ತಿರುತ್ತದೆ. ಈ ಜಲಪಾತವು ೮-೧೦ ಮೀಟರ್ ಎತ್ತರದಿಂದ ಧುಮುಕುತ್ತದೆ. ನೀರಿನ ಭರದಿಂದಾಗಿ ಕೆಳಗೆ ಚಿಕ್ಕದಾದ ಒಂದು ಕೆರೆ ನಿ ರ್ಮಾಣವಾಗಿದೆ. ಇದರ ಹತ್ತಿರ ನೈಸರ್ಗಿಕವಾಗಿ ರೂಪುಗೊಂಡ ಹಸಿರಿನಿಂದ ಆವ್ರತ್ತವಾದ ಗುಹೆಯಿದೆ. ಅಪ್ಸರಕೊಂಡಕ್ಕೆಈ ಹೆಸರು ಬರಲು ಕಾರಣ ಅಲ್ಲಿರುವ ಕೆರೆ. ಹಿಂದೆ ದೇವಲೋಕದ ಅಪ್ಸರೆಯರು ಈ ಕೊಳದಲ್ಲಿ ಜಲಕ್ರೀಡೆ ಆಡುತ್ತಿದ್ದರೆಂಬ ಪ್ರತೀತಿಯಿದೆ. ಆದ್ದರಿಂದ, ಅಪ್ಸರೆಯರು ಮಿಂದ ಹೊಂಡ 'ಅಪ್ಸರಕೊಂಡ'ಎಂದು ಹೆಸರಾಯಿತು. ಇಲ್ಲಿರುವ ಗುಹೆಗಳಿಗೆ' ಪಾಂಡವರ ಗುಹೆ' ಎಂದು ಕರೆಯಲಾಗುತ್ತದೆ. ಹಿಂದೆ ಮಹಾಭಾರತದ ಕಾಲದಲ್ಲಿ ಪಾಂಡವರನ್ನು ವನವಾಸಕ್ಕೆ ಅಟ್ಟಿದಾಗ ಅವರು ಈ ಗುಹೆಯಲ್ಲಿ ವಾಸವಿದ್ದರು ಎನ್ನಲಾಗುತ್ತದೆ ಇಲ್ಲಿಂದ ಹಿಂದೆ ಬಂದು ಮತ್ತೆ ಮೆಟ್ಟಿಲುಗಳನ್ನು ಹತ್ತಿದರೆ ಉದ್ಯಾನವನ ಸಿಗುತ್ತದೆ.

ಉದ್ಯಾನವನ 
ಉದ್ಯಾನವನಕ್ಕೆ ಹೋಗಲು ಎರಡು ಮಾರ್ಗಗಳಿವೆ. ದೇವಸ್ತಾನದ ಮೂಲಕ ಹಾಗೇಯೇ ರಸ್ತೆಯ ಮೂಲಕ. ಉದ್ಯಾನವನದಲ್ಲಿ ಹಲವಾರು ರೀತಿಯ ಗಿಡಗಳಿವೆ. ದೋಣಿಸಂಚಾರ ಮಾಡಲು ಅವಕಾಶವಿದೆ. ಇದು ಬೆಟ್ಟದ ತುದಿಯಲ್ಲಿದೆ. ಸೂರ್ಯಾಸ್ತ ಮತ್ತು ಸೂರ್ಯೋದಯ ಆನಂದಿಸಬಹುದು. ಉಪಹಾರ ಗೃಹಗಳಿವೆ.ಮೆಟ್ಟಿಲುಗಳನ್ನು ಹಿಡಿದು ಕೆಳಗಿಳಿದು ಹೋದರೆ ಬೀಚ್ ಸಿಗುತ್ತದೆ. ಉದ್ಯಾನವನದ ಬೆಂಚುಗಳನ್ನು ಚಿಪ್ಪುಗಳಿಂದ ಅಲಂಕರಿಸಲಾಗಿದೆ. ಕಾಡುಪ್ರಾಣಿಗಳ ಆಕೃತಿಗಳನ್ನು ಮಾಡಲಾಗಿದೆ. ಉದ್ಯಾನವನದ ವೀಕ್ಷಣೆಗೆ ಶುಲ್ಕವಿದೆ. ಮಕ್ಕಳಿಗಾಗಿ ಬೇರೆ ಬೇರೆ ನಮೂನೆಯ ಜೋಕಾಲಿಗಳಿವೆ.

ಆಕರ್ಷಣೆಗಳು
ಅರಬಿ ಸಮುದ್ರದ ತಟದಿಂದ ೫೦೦ ಮೀ ಪೊರ್ವಕ್ಕಿರುವ ಈ ಪ್ರದೇಶದಲ್ಲಿ ಸುಮಾರು ೫೦ ಅಡಿಯಿಂದ ಧುಮುಕುವ ಸಣ್ಣದಾದ ಮನಮೋಹಕ ಜಲಪಾತ ಪ್ರವಾಸಿಗರಿಗೆ ಮುದ ನೀಡುತ್ತದೆ. ಪುರಾತನ ಕಾಲದಲ್ಲಿ ಇಲ್ಲಿ ಅಪ್ಸರೆಯರು ಸ್ನಾನ ಮಾಡಿರುವರೆಂಬ ಪ್ರತೀತಿ. ಅದರಿಂದ ಈ ಪ್ರದೇಶಕ್ಕೆ ಅಪ್ಸರಕೊಂಡ ಎಂದು ಹೆಸರು ಬಂದಿದೆ. ಇಲ್ಲಿನ ಸಮುದ್ರ ತೀರದಲ್ಲಿ ಸೂರ್ಯಾಸ್ತ ನೋಡುವದೆ ಒಂದು ವಿಶೇಷ ಅನುಭವ.

ಛಾಯಾಂಕಣ

ಉಲ್ಲೇಖಗಳು

1. https://www.prajavani.net/apsarkonda-waterfalls-633315.html

ಹೊನ್ನಾವರ ತಾಲೂಕಿನ ಪ್ರವಾಸಿ ತಾಣಗಳು
ಉತ್ತರ ಕನ್ನಡ ಜಿಲ್ಲೆಯ ಪ್ರವಾಸಿ ತಾಣಗಳು
ಉತ್ತರ ಕನ್ನಡ ಜಿಲ್ಲೆ
ವಿವಿಧ ದೇಶಗಳ ಹಿಂದಿನ ಒಟ್ಟು ಆರ್ಥಿಕ ಉತ್ಪನ್ನಗಳ ಪಟ್ಟಿ

ಇಲ್ಲಿ ವಿವಿಧ ದೇಶಗಳ ಹಿಂದಿನ ಒಟ್ಟು  ಆರ್ಥಿಕ ಉತ್ಪನ್ನಗಳ (ಜಿಡಿಪಿ) (ಕೊಳ್ಳುವ ಸಾಮರ್ಥ್ಯದ ಸಮತೆ (ಪಿಪಿಪಿ)'ಯ - ನಿಬಂಧನೆಗಳ ಪ್ರಕಾರ) ಅಂದಾಜನ್ನು,  ಇಂದಿನ ಅಮೆರಿಕನ್ ಡಾಲರ್ ದರಕ್ಕೆ ಸರಿಹೊಂದುವಂತೆ ಪಟ್ಟಿ ಮಾಡಲಾಗಿದೆ.

ಇಲ್ಲಿ ಕೆಲವು ಪಟ್ಟಿಯಲ್ಲಿ ದೇಶಗಳ ಹೆಸರಿನ ಜಾಗದಲ್ಲಿ  ಕೆಲವು ಭೌಗೋಳಿಕ ಪ್ರದೇಶಗಳ ಹೆಸರನ್ನು ಸೇರಿಸಲಾಗಿದೆ. ಇಲ್ಲಿ ಪಟ್ಟಿ ಮಾಡಿರುವ ಬಹುತೇಕ ಮಾಹಿತಿಗಳು ಬ್ರಿಟನ್ ಆರ್ಥಿಕ-ಇತಿಹಾಸ ತಜ್ಞ ಅಂಗುಸ್ ಮಾಡಿಸನ್ Angus Maddison ಅವರ ಅಂದಾಜಿನ ಅವಲಂಬಿತವಾಗಿದೆ. ಅಂಗುಸ್ ಮಾಡಿಸನ್ ಅವರು ಐರೋಪ್ಯ  ಸಹಕಾರ ಮತ್ತು ಅಭಿವೃದ್ಧಿ ಸಂಘಟನೆಯ (Organisation for Economic Co-operation and Development - OECD) , ಆರ್ಥಿಕ ಅಭಿವೃದ್ಧಿ  ಘಟಕದಲ್ಲಿ ಸಹಾಯಕ ನಿರ್ದೇಶಕರಾಗಿದ್ದರು. ಅವರು  "ದಿ ವರ್ಲ್ಡ್ ಯೆಕನಾಮಿ : ಹಿಸ್ಟಾರಿಕಲ್ ಸ್ಟಾಟಿಸ್ಟಿಕ್ಸ್" The World Economy: Historical Statistics  ಎಂಬ ತಮ್ಮ ಗ್ರಂಥದಲ್ಲಿ ಈ ಅಂದಾಜನ್ನು ಮಾಡಿದ್ದಾರೆ. ಅವರ ಅಂದಾಜು 1'ನೆ  ಶತಮಾನದಿಂದ 1998'ರ ವರಗೆ ಇದೆ. ಇಲ್ಲಿ ವಿವಿಧ ದೇಶಗಳ  ಆರ್ಥಿಕ ಉತ್ಪನ್ನಗಳು ಅಮೆರಿಕನ್ ಡಾಲರ್'ನಲ್ಲಿ ಒಟ್ಟೂ ಮೌಲ್ಯ ಮತ್ತೂ ವಿಶ್ವದಲ್ಲಿ ಒಟ್ಟೂ ಉತ್ಪನ್ನಗಳಲ್ಲಿ ಆ ದೇಶದ ಭಾಗವನ್ನು ಪಟ್ಟಿಮಾಡಿದೆ.

1ನೆ ಶತಮಾನ

ಅರ್ಥಶಾಸ್ತ್ರ
ಮೊಸರು

ಮೊಸರು ಹಾಲನ್ನು ರೆನಿಟ್ (ಕರುಗಳ ಹೊಟ್ಟೆಯಲ್ಲಿರುವ ಕಿಣ್ವಗಳ ಸಂಕೀರ್ಣ) ಅಥವಾ ನಿಂಬೆರಸ ಅಥವಾ ವಿನಿಗರ್‌ನಂತಹ ಒಂದು ಆಮ್ಲೀಯ ಖಾದ್ಯ ಪದಾರ್ಥದೊಂದಿಗೆ ಹೆಪ್ಪುಗಟ್ಟಿಸಿ ನಂತರ (ಹ್ವೇ ಎಂದು ಕರೆಯಲಾಗುವ) ದ್ರವ ಭಾಗವನ್ನು ಬಸಿದು ಪಡೆಯಲಾಗುವ ಒಂದು ಕ್ಷೀರೋತ್ಪನ್ನ. ಹುಳಿಯಾಗಲು ಬಿಟ್ಟ ಹಾಲು (ಹಸಿ ಹಾಲು ಅಥವಾ ಲ್ಯಾಕ್ಟಿಕ್ ಆಮ್ಲದ ಬ್ಯಾಕ್ಟೀರಿಯಾ ಅಥವಾ ಮಡ್ಡಿಯನ್ನು ಸೇರಿಸಿದ ಪಾಶ್ಚೀಕರಿಸಿದ ಹಾಲು) ಸಹ ನೈಸರ್ಗಿಕವಾಗಿ ಮೊಸರನ್ನು ಉತ್ಪಾದಿಸುತ್ತದೆ, ಮತ್ತು ಹುಳಿ ಹಾಲಿನ ಕೆನೆಯನ್ನು ಈ ರೀತಿ ಉತ್ಪಾದಿಸಲಾಗುತ್ತದೆ. ಹೆಚ್ಚಿದ ಆಮ್ಲೀಯತೆಯು ಹಾಲಿನ ಪ್ರೋಟೀನುಗಳು (ಕೇಸೀನ್) ಘನರಾಶಿಯಾಗಿ ಸಿಕ್ಕಾಗುವಂತೆ ಮಾಡುತ್ತದೆ, ಮತ್ತು ಹಾಲು "ಮೊಸರಾಗುತ್ತದೆ".

ಆರೋಗ್ಯ
ದಿನಕ್ಕೆ 250-600 ಗ್ರಾಂ ಮೊಸರು ತಿಂದರೆ ಮನುಷ್ಯ ಜೀವಮಾನ ಪೂರ್ತಿ ಆರೋಗ್ಯವಂತನಾಗಿ, ಉತ್ಸಾಹಭರಿತನಾಗಿರುತ್ತಾನೆ. ಇದು ಮುದುಕಕಾಗುವುದನ್ನೂ ನಿಧಾನಿಸುತ್ತದೆ. ರಕ್ತದ ಕೊಲೆಸ್ಟರಾಲ್ ತಗ್ಗಿಸುವುದು, ಹೃದಯ ಮತ್ತು ರಕ್ತನಾಳ ವ್ಯವಸ್ಥೆಯನ್ನು ದೃಢವಾಗಿಸಬಲ್ಲದು ಎಂದು ಅಧ್ಯಯನಗಳು ಹೇಳುತ್ತವೆ.
ಆಫ್ರಿಕದ ಕೆಲವು ಬುಡಕಟ್ಟು ಜನಾಂಗಗಳಲ್ಲಿ ರಕ್ತಧಮನಿಗೆ ಸಂಬಂಧಿಸಿದ ರೋಗ ಕಡಿಮೆ ಮತ್ತು ರಕ್ತದಲ್ಲಿ ಕೊಲೆಸ್ಟರಾಲ್ ಕಡಿಮೆ ಎಂಬುದನ್ನು ಅಧ್ಯಯನ ತಂಡ ವೊಂದು ಪತ್ತೆ ಮಾಡಿತು. ಇವರು ಆಹಾರದಲ್ಲಿ ಮೊಸರನ್ನು ತಪ್ಪದೇ ಸೇವಿಸುತ್ತಾರೆ. ಆದ್ದರಿಂದ ಈ ಜನರ ಆಯಸ್ಸೂ  ದೀರ್ಘ ಎಂದೂ ತಂಡ ಕಂಡುಕೊಂಡಿತು.
ಆಹಾರ
ಹಾಲಿನ ಉತ್ಪನ್ನ
ಇಂಡಿಯನ್ ಪ್ರೀಮಿಯರ್ ಲೀಗ್

ಇಂಡಿಯನ್ ಪ್ರೀಮಿಯರ್ ಲೀಗ್ (ಐಪಿಎಲ್) ಭಾರತದಲ್ಲಿನ ಟ್ವೆಂಟಿ 20 ಕ್ರಿಕೆಟ್ ಪಂದ್ಯಾವಳಿಗಳ ಒಂದು ವೃತ್ತಿಪರ ಲೀಗ್ ಆಗಿದೆ. ಇದನ್ನು  ಭಾರತದ ಕ್ರಿಕೆಟ್ (ಬಿಸಿಸಿಐ) ನಿಯಂತ್ರಣ ಮಂಡಳಿ ಆರಂಭಿಸಿದೆ.ಇದು ಮುಂಬಯಿ, ಮಹಾರಾಷ್ಟ್ರ ಪ್ರಧಾನ ಕಚೇರಿಯನ್ನು ಹೊಂದಿದೆ. ಲೀಗ್ ನ ಅಧ್ಯಕ್ಷ ಮತ್ತು ಆಯುಕ್ತರಾಗಿ ಬಿಸಿಸಿಐ ಉಪಾಧ್ಯಕ್ಷ ರಾಜೀವ್ ಶುಕ್ಲಾ ಕಾರ್ಯನಿರ್ವಹಿಸುತ್ತಿದ್ದಾರೆ.ಇದರಲ್ಲಿ  ಕ್ರಿಕೆಟ್ ಜಗತ್ತಿನ ಹಲವು ದೇಶಗಳ ಆಟಗಾರರನ್ನು ಹೊಂದಿರುವ, ಎಂಟು ತಂಡಗಳು ಸ್ಪರ್ಧಿಸುತ್ತವೆ. ಐ.ಪಿ.ಎಲ್ ಗಾಗಿ ಬಿಸಿಸಿಐ ಮತ್ತು ಭಾರತೀಯ ಕ್ರಿಕೆಟ್ ಲೀಗ್ ನಡುವೆ ವಾಗ್ವಾದ ಪ್ರಾರಂಭವಾಯಿತ್ತು.೨೦೧೦ ರಲ್ಲಿ, ಐಪಿಎಲ್ YouTube ನಲ್ಲಿ ಪ್ರಸಾರವಾದ ಮೊದಲ ಕ್ರೀಡಾ ಪಂದ್ಯವಾಯಿತು. ಇದರ ಬ್ರಾಂಡ್ ಮೌಲ್ಯ ಐದನೆಯ ಋತುವಿನಲ್ಲಿ ಶತಕೋಟಿ ೨.೯೯ ಅಮೇರಿಕಾದ $ ಸುಮಾರು ಎಂದು ಅಂದಾಜಿಸಲಾಗಿದೆ. ಆದಾಗ್ಯೂ, ಲೀಗ್ ಕ್ರಿಕೆಟ್ ಬೆಟ್ಟಿಂಗ್, ಮನಿ ಲಾಂಡರಿಂಗ್ ಮತ್ತು ಸ್ಪಾಟ್ ಫಿಕ್ಸಿಂಗ್ ಆರೋಪಗಳಿಗೆ ಸಾಕ್ಷಿಯಾಯಿತು.  ಪ್ರೀಮಿಯರ್ ಲೀಗ್ ಟ್ವೆಂಟಿ ಟ್ವೆಂಟಿಯಲ್ಲಿ ಹೆಸರೇ ಹೇಳುವಂತೆ ತಂಡವೊಂದಕ್ಕೆ  20 ಓವರ್ಗಳಿರುತ್ತವೆ. ವಿಶ್ವದ ಶ್ರೀಮಂತ ಕ್ರಿಕೆಟ್ ಪಂದ್ಯಾವಳಿಗಳಲ್ಲಿ ಒಂದೆಂದು ಇದು ಪರಿಗಣಿಸಲ್ಪಟ್ಟಿದೆ  .೨೦೧೨ ರಲ್ಲಿ ಇದರ ಸರಣಿ ಹೆಸರಿಸುವ ಹಕ್ಕುಗಳನ್ನು ಪೆಪ್ಸಿ ಗೆ ನೀಡಲಾಯಿತು.

ನಿಯಮಗಳು
ವಾರ್ಷಿಕ ಹರಾಜಿನಲ್ಲಿ  ದೇಶೀಯ ಮತ್ತು ವಿದೇಶೀ ಆಟಗಾರರನ್ನು ಫ್ರ್ಯಾಂಚೈಸ್ ಹೊಂದಬಹುದು.
ತಂಡದ ರಚನೆ ನಿಯಮಗಳನ್ನು ಕೆಲವು:
 ತಂಡಕ್ಕೆ ಕನಿಷ್ಠ ೧೬ ಆಟಗಾರರ ಬಲ ಮತ್ತು ಒಬ್ಬ  ತರಬೇತುದಾರ.
 ತಂಡವೊಂದರಿಂದ ಗರಿಷ್ಠ ೪ ವಿದೇಶಿ ಆಟಗಾರರನ್ನು ಪಂದ್ಯದಲ್ಲಿ ಆಡುವ ಹನ್ನೊಂದರ ಬಳಗದಲ್ಲಿ ಆಡಿಸಬಹುದು.
ಕನಿಷ್ಠ ೧೪ ಭಾರತೀಯ ಆಟಗಾರರು ಪ್ರತಿ ತಂಡದಲ್ಲಿ ಇರಲೇಬೇಕು.
ಪಂದ್ಯದಲ್ಲಿ ತಮ್ಮ ಇನ್ನಿಂಗ್ಸ್ ಪೂರ್ಣಗೊಳಿಸಲು ತಂಡಗಳಿಗೆ ಯಾವುದೇ ಸಮಯದ ಮಿತಿ ಇಲ್ಲ.  ಹೀಗಾಗಿ, ದೂರದರ್ಶನ ಟೈಮ್ಔಟ್ಗಳಾಗುವುದಕ್ಕೆ ಬಳಸಿಕೊಳ್ಳುತ್ತವೆ. ಅಂಪೈರ್ಗಳು ತಮ್ಮ ಆಯ್ಕೆಯ ಈ ಸವಲತ್ತು ದುರ್ಬಳಕೆ ಮಾಡುವ ತಂಡಗಳಿಗೆ ದಂಡ ನೀಡಬಹುದು.  ಜೊತೆಗೆ, ಪ್ರತಿ ತಂಡಕ್ಕೆ ೨.೩೦ ನಿಮಿಷಗಳ ಕಾರ್ಯತಂತ್ರದ (strategic timeout) ಬಳಸುವುದಕ್ಕೆ ಅವಕಾಶ ನೀಡಲಾಗುವುದು.  ಪ್ರತಿ ಇನ್ನಿಂಗ್ಸ್ ನಲ್ಲಿ ಅಥವಾ ತಂಡಗಳು ಸೂಚನೆ ಮಾಡಿದಾಗ ಈ  ಕಾಲಾವಕಾಶ ತೆಗೆದುಕೊಳ್ಳಬಹುದು. ಪ್ರತಿ ತಂಡಕ್ಕೆ ತಮ್ಮ ಇನ್ನಿಂಗ್ಸ್ ನಲ್ಲಿ ಮೊದಲ ಟೈಮ್ಔಟ್ ೬-೯ನೇ ಓವರ್ ಮಧ್ಯೆ ಮತ್ತು ಎರಡನೇ ಟೈಮ್ಔಟ್ ೧೩-೧೬ನೇ ಓವರ್ ಮಧ್ಯೆ ತೆಗೆದುಕೊಳ್ಳಬಹುದು.

ಟಿವಿ ಹಕ್ಕು ಮತ್ತು ಪ್ರಾಯೋಜಕತ್ವಗಳು
ಐಪಿಎಲ್ ಬಿಸಿಸಿಐ ಐದು ಹತ್ತು ವರ್ಷಗಳ ಅವಧಿಯಲ್ಲಿ ಅಂದಾಜು ಅಮೇರಿಕಾದ $ 1.6 ಶತಕೋಟಿ ಆದಾಯ ತರುವ ನಿರೀಕ್ಷೆಯಿದೆ. ಈ ಆದಾಯದ ಎಲ್ಲಾ ಕೇಂದ್ರ ಸ್ನೂಕರ್, ಸ್ವತಃ IPL ಹೋಗುತ್ತದೆ ಇದು 40%, ಫ್ರ್ಯಾಂಚೈಸರ್ ಗೆ 54% ಮತ್ತು ಬಹುಮಾನ ಹಣ 6% ನಿರ್ದೇಶಿಸುತ್ತಿತ್ತು. ಹಣ ಐಪಿಎಲ್ ಪಾಲು 50%, 45% ಮತ್ತು ಫ್ರ್ಯಾಂಚೈಸೀಗಳ ಬಹುಮಾನದ ಹಣವನ್ನು 5% ಆಗಿರುತ್ತದೆ ನಂತರ, 2017 ರವರೆಗೆ ಈ ಪ್ರಮಾಣದಲ್ಲಿ ಹಂಚಲಾಗುತ್ತದೆ. ಐಪಿಎಲ್ನಲ್ಲಿ 106 ರ ಸರಣಿಯ ಅಧಿಕೃತ ಅಂಪೈರ್ ಪಾಲುದಾರ ಎಂದು ಕಿಂಗ್ಫಿಷರ್ ಏರ್ಲೈನ್ಸ್ ಸಹಿ ಕೋಟಿ (ಅಮೇರಿಕಾದ $ 19,29 ದಶಲಕ್ಷ) (ಸುಮಾರು £ 15 ದಶಲಕ್ಷ) ವ್ಯವಹಾರವನ್ನು ಹೊಂದಿವೆ.
೧೩

ಐಪಿಎಲ್ ನ ಆವೃತ್ತಿಗಳು
 ಆವೃತ್ತಿ 11:ಹನ್ನೊಂದನೇ ಆವೃತ್ತಿಯಲ್ಲಿ ಫೈನಲ್ಲಿನಲ್ಲಿ ಮುಂಬೈ ಇಂಡಿಯನ್ಸ್ ಹಾಗೂ ಚೆನ್ನೈ ಸೂಪರ್ ಕಿಂಗ್ಸ್ ತಂಡಗಳು ಸೆಣೆಸಾಡಿದ್ದವು
ಮುಂಬೈ ಇಂಡಿಯನ್ಸ್ ತಂಡ IPL ನ 11 ನೇ ಆವೃತ್ತಿಯ ಚಾಂಪಿಯನ್ ತಂಡವಾಗಿ ಹೊರಹೊಮ್ಮಿ ತನ್ನ ೪ ನೇ IPL ಟ್ರೊಪಿಯನ್ನು ಮುಡಿಗೇರಿಸಿಕೊಂಡಿತು.
ಚೆನ್ನೈ ಸೂಪರ್ ಕಿಂಗ್ಸ್ ತಂಡ 8 ಬಾರಿ IPL  ಪೈನಲ್ ಪ್ರವೇಶ ಮಾಡಿ ೩ ಬಾರಿ ಟ್ರೋಫಿಯನ್ನು ಮುಡಿಗೇರಿಸಿಕೊಂಡಿದೆ.
20ಕ್ಕೂ ಆರಂಭವಾಗದಿದ್ದರೆ ಈ ವರ್ಷ ನಡೆಯದು ಐಪಿಎಲ್!-ಉದಯವಾಣಿ d; 14 ಮಾರ್ಚ್ 2020

ಕ್ರಿಕೆಟ್
ಭಾರತೀಯ ಪ್ರೀಮಿಯರ್ ಲೀಗ್‌
ಫಾಸ್ಟ್‌ಫ್ಲಿಪ್

ಫಾಸ್ಟ್‌ಫ್ಲಿಪ್  ಪ್ರಕಟಿತ ಪತ್ರಿಕೆಯ ಪುಟದಿಂದ ಸುದ್ದಿಯನ್ನು ಇಲ್ಲಿ ಅಪ್‌ಲೋಡ್ ಮಾಡಿರುವುದರಿಂದ ಸುದ್ದಿಯ ಜೊತೆಗೆ ಪುಟದ ವಿನ್ಯಾಸವನ್ನೂ ಕಾಣಬಹುದಾಗಿದೆ. ಕೈಯಲ್ಲಿ ಹಿಡಿಯುವ ಪತ್ರಿಕೆಯಂತೆ ಇಲ್ಲಿಯೂ ಪುಟಗಳನ್ನು ತಿರುವಿಹಾಕಬಹುದು (ಅದಕ್ಕೆಂದೆ ಫ್ಲಿಪ್ ಹೆಸರು). ಅಂತರ್ಜಾಲದಲ್ಲದೇ, ಐ-ಫೋನ್‌ನಲ್ಲಿಯೂ ಈ ಸೇವೆ ಲಭ್ಯ

ಉಲ್ಲೇಖಗಳು
 

ಮಾಹಿತಿ ತಂತ್ರಜ್ಞಾನ
ಗೋಕಾಕ ರೈಲು ನಿಲ್ದಾಣ

ಗೊಕಾಕ ರೈಲು ನಿಲ್ದಾಣವು ಪಟ್ಟಣ ದಿಂದ ೧೦ ಕಿ.ಮಿ ಅಂತರದಲ್ಲಿ ಇದೆ...ಇದು ಬೆಳಗಾವಿ ಜಿಲ್ಲೆಯ ೩ನೇ ದೊಡ್ಡ ನಿಲ್ದ್ದಾಣ. ನೈರುತ್ಯ ರೈಲ್ವೆ ವಲಯ ಹುಬ್ಬಳ್ಳಿ ವಿಭಾಗದಲ್ಲಿ ಈ ರೈಲು ನಿಲ್ದಾಣವು ಬರುತ್ತದೆ. ಈ ನಿಲ್ದಾಣದ ಪಕ್ಕದಲ್ಲಿ  ಕೊಣ್ಣೂರು ಎಂಬ ಉಪ ನಗರವು ಬರುತ್ತದೆ. ಸಾಕಷ್ಟು ಸಂಖ್ಯೆಯಲ್ಲಿ ಪ್ರಯಾಣಿಕರು ಇರುವುದರಿಂದ ಸದಾ ಜನಜಂಗುಳಿಯಿಂದ ತುಂಬಿರುತ್ತದೆ.ನಿಲ್ದಾಣದ ಉತ್ತರಕ್ಕೆ ಘಟಪ್ರಭಾ ಮತ್ತು ದಕ್ಶಿಣಕ್ಕೆ ಪಾಶ್ಚಪೂರ ರೈಲು ನಿಲ್ದಾಣಗಳು ಬರುತ್ತವೆ.ಇದನ್ನು ಗೋಕಾಕ ರೋಡ್ ನಿಲ್ದಾಣವೆಂದು ಕರೆಯುತ್ತಾರೆ.ಪ್ರೆಕ್ಶಣಿಯ ಸ್ಥಳಗಳಾದ ಗೊಕಾಕ ಜಲಪಾತ, ಗೊಡಚನಮಲ್ಕಿ ಜಲಪಾತ, ಘಟಪ್ರಭಾ ಪಕ್ಶಿದಾಮ, ದುಪದಾಳ ಹಾಗು ಹಿಡಕಲ್ ಜಲಾಶಯ, ಯೊಗಿಕೊಳ್ಳ ನಿಸರ್ಗದಾಮ ( ಗೊಕಾಕ ನವಿಲುದಾಮ) ಮುಂತಾದ ಸ್ಥಳಗಳಿಗೆ ಹೋಗುವವರು ಇಲ್ಲಿ ಇಳಿಯಬಹುದಾಗಿದೆ.

ನಿಲುಗಡೆ ಇರುವ ರೈಲುಗಳು: 

ಮಿರಜ್ - ಬೆಳಗಾಂವ ( ಪ್ಯಾಸೆಂಜರ್)

ಮಿರಜ್ - ಕ್ಯಾಸಲರಾಕ್  " "

ಮಿರಜ್ - ಲೋಂಡಾ     "  "

ಮಿರಜ್ - ಬಳ್ಳಾರಿ       "   "

ಕೊಲ್ಹಾಪುರ - ಬೆಂಗಳೂರು ( ರಾಣಿ ಚೆನ್ನಮಾ ಎಕ್ಸ್ ಪ್ರೆಕ್ಸ)

ಯಶವಂತಪುರ - ದಾದರ  ( ಚಾಲುಕ್ಯ  ಎಕ್ಸ್ ಪ್ರೆಕ್ಸ)

ಕ್ಯಾಸಲರಾಕ್ - ಮಿರಜ್     ( ಪ್ಯಾಸೆಂಜರ್)

ಲೋಂಡಾ - ಮಿರಜ್        "   "

ಬೆಳಗಾಂವ -  ಮಿರಜ್        "   " 

ಬೆಳಗಾಂವ -  ಮಿರಜ್        ಪುಶ ಪುಲ್

ಬೆಂಗಳೂರು  - ಕೊಲ್ಹಾಪುರ( ರಾಣಿ ಚೆನ್ನಮಾ ಎಕ್ಸ್ ಪ್ರೆಕ್ಸ)

ದಾದರ  - ಯಶವಂತಪುರ ( ಚಾಲುಕ್ಯ  ಎಕ್ಸ್ ಪ್ರೆಕ್ಸ)

ಸಂಚಾರ ವ್ಯವಸ್ಥೆ
ಮಲೆ ಕುಡಿಯ

ಮಲೆಕುಡಿಯ ಜನಾಂಗವು ಪ್ರಾಚೀನ ಜನಾಂಗಗಳಲ್ಲಿ ಒಂದು ,ತುಳುನಾಡಿನ ಮೂಲ ನಿವಾಸಿಗಳು ಮಲೆಕುಡಿಯರು ಪಶ್ಚಿಮ ಘಟ್ಟದ ತಪ್ಪಲಿನಲ್ಲಿ ಹೆಚ್ಚಾಗಿ ಈ ಸಮುದಾಯದ ಜನರು ವಾಸವಾಗಿದ್ದಾರೆ ದಕ್ಷಿಣಕನ್ನಡ ಉಡುಪಿ , ಚಿಕ್ಕಮಗಳೂರು , ಮಡಿಕೇರಿ , ಕಾಸರಗೋಡು ಭಾಗಗಳಲ್ಲಿ ಮಲೆಕುಡಿಯ ಸಮುದಾಯದ ಜನರು ಹೆಚ್ಚಿನ ಸಂಖ್ಯೆಯಲ್ಲಿ ಇದ್ದಾರೆ. ಕುಕ್ಕೆ ಸುಬ್ರಮಣ್ಯದಲ್ಲಿ ರಥ ಕಟ್ಟುವ ಕೆಲಸವನ್ನು ತುಳುನಾಡಿನ ಪ್ರಮುಖ ದೇವಾಲಯಗಳಲ್ಲಿ ದೇವರ ಸೇವೆಯನ್ನು ಮ್ಮದುವುದು ಕೂಡ ಇದೇ ಸಮುದಾಯದ ಜನರು , ಕುಕ್ಕೆ ಸುಬ್ರಮಣ್ಯದಲ್ಲಿ ದೇವರು ಸಿಕ್ಕಿದ್ದೇ ಮಲೆಕುಡಿಯರಿಗೆ ಎಂಬ ಪ್ರತೀತಿ ಕೂಡ ಇದೆ ಹಾಗಾಗಿ ಮಲೆಕುಡಿಯರು ಇಲ್ಲದೆ ಅಲ್ಲಿ ಯಾವುದೇ ದೇವತಾ ಕಾರ್ಯ ರಥೋತ್ಸವ ನಡೆಯುವುದಿಲ್ಲ . ಶ್ರಮ ಜೀವಿಗಳಾದ ಇವರು ಕಾಡೋತ್ಪತ್ತಿ ಸಂಗ್ರಹ , ನಾಟಿ ಮದ್ದು ನೀಡುವುದು , ಮತ್ತು ಕೃಷಿ ಕೆಲಸಗಳಲ್ಲಿ ತೊಡಗಿಸಿಕೊಂಡಿದ್ದಾರೆ ಇತ್ತೀಚಿನ ದಿನಗಳಲ್ಲಿ  ಈ ಸಮಾಜವು ಅನೇಕ ಮುಂದುವರಿದ ಸಮುದಾಯಗಳಿಗೆ ಪೈಪೋಟಿ ನೀಡುವಂತೆ ಅಭಿವೃದ್ಧಿ ಆಗುತ್ತಿದೆ ಬ್ಯಾಂಕ್ ಉದ್ಯೋಗಿಗಳು ,ಸರಕಾರಿ ನೌಕರರು , ಜಿಲ್ಲಾ ಪಂಚಾಯತ್ ತಾಲೂಕು ಪಂಚಾಯತ್ ಸದಸ್ಯರು ಈ ಸಮುದಾಯದಲ್ಲಿ ಇದ್ದಾರೆ , ಹುಲಿ ಯೋಜನೆಯಂತಹ ಜನವಿರೋಧಿ ಯೋಜನೆಗಳು ಪ್ರಸ್ತಾಪ ಆದಾಗ ಶ್ರೀಧರ್ ಗೌಡ ರಂತಹ ಮಲೆಕುಡಿಯ ಸಮುದಾಯದ ಮುಖಂಡರು ದೊಡ್ಡ ಮಟ್ಟದಲ್ಲಿ ಧ್ವನಿಯೆತ್ತಿದ್ದಾರೆ.

ಪರಿವಿಡಿ
೧)ಕಲೆ
೨)ನಂಬಿಕೆ
೩)ಆಚರಣೆ
೪)ಪಂಗಡ

ಜನಾಂಗಗಳು
ರೈತರಪಾಳ್ಯ

ರೈತರಪಾಳ್ಯ ಗ್ರಾಮವು ಕರ್ನಾಟಕ ರಾಜ್ಯದ ತುಮಕೂರು ಜಿಲ್ಲೆಯ, ತುಮಕೂರು ತಾಲ್ಲೂಕಿನ ಒಂದು ಕುಗ್ರಾಮ. ಇದು ತುಮಕೂರಿನಿಂದ(ಮಹಾನಗರ ಪಾಲಿಕೆ) ೧೬ ಹಾಗು  ಬೆಂಗಳೂರಿನಿಂದ ೬೦ ಕೀಲೊಮಿಟರ್ ದೂರದಲ್ಲಿದೆ. ಈ ಊರು ಹರಳೂರು ಗ್ರಾಮ ಪ೦ಚಾಯಿತಿಗೆ ಸೇರಿದ್ದು  ತುಮಕೂರು ಗ್ರಾಮಾ೦ತರ ವಿದಾನಸಭ ಕ್ಸೇತ್ರ ದಲ್ಲಿದೆ.

ಬೆಂಗಳೂರಿನಿಂದ ಹೊರಟು ಎನ್ ಹೆಚ್ ೪ ರಲ್ಲಿ ಸುಮಾರು ೫೨ ಕೀಲೊಮಿಟರ್ ದೂರ ಸಾಗಿದರೆ ಸೋಂಪುರವೆಂಬ(ದಾಬಸ್ಪೇಟೆ) ಊರು ಸಿಗುತ್ತದೆ. ಅಲ್ಲಿ ಎಡಕ್ಕಿ ತಿರುಗಿ ಸುಮಾರು ೭.೫ ಕೀಲೊಮೀಟರ್ ದೂರ ಸಾಗಿದರೆ ಸಿಗುವುದೆ ರೈತರಪಾಳ್ಯ

ಚರಿತ್ರೆ/ಇತಿಹಾಸ 

ಈ ಊರಿನಲ್ಲಿ ಸುಮಾರು ೬೦ ಮನೆಗಳಿದ್ದು ಎಲ್ಲರು ರೈತರಾಗಿರುವುದರಿಂದ ರೈತರಪಾಳ್ಯ ಎಂಬ ಹೆಸರು ಬಂದಿದೆ. ಈ ಪಾಳ್ಯದ ಮುಖ್ಯ ಕುಲ ಕಸುಬು ವ್ಯವಸಾಯವಾಗಿದೆ.

ಜಾತ್ರೆ 

ಈ ಊರಿನಲ್ಲಿ ಪ್ರತಿ ವರುಷವು ಎರಡು ದಿನಗಳ ಕಾಲ ಜಾತ್ರೆ ನಡೆಯುತ್ತದೆ. ಈ ಜಾತ್ರೆಯು ಪಕ್ಕದ ಊರಾದ ಕಾಮಲಾಪುರದ ಜಾತ್ರೆಯನ್ನು ಅವಲಂಬಿಸಿದೆ. ಸಾಮಾನ್ಯವಾಗಿ ಈ ಜಾತ್ರೆಯು ಯುಗಾದಿ ಹಬ್ಬದ ನಂತರ ಬರುವ ನಾಲ್ಕ್ಕನೆ ಮಂಗಳವಾರ ಹಾಗು ಬುಧವಾರದಂದು ನಡೆಯುತ್ತದೆ. ಮಂಗಳವಾರ ಕೋಣನ ಮೇರವಣಿಗೆ ಹಾಗು ಬುಧವಾರದಂದು ಕೋಣ, ಕುರಿ, ಮೇಕೆ ಮತ್ತು ಕೋಳಿಗಳನ್ನು ಮಾರಮ್ಮ ದೇವಿ (ಗ್ರಾಮ  ದೇವತೆ)ಗೆ ಬಲಿ ಕೊಡುತ್ತಾರೆ.ಈ ಎಲ್ಲ ಕಾರ್ಯಗಳು ಮ೦ಗಳವಾದ್ಯಗಳೊಂದಿಗೆ ನಡೆಯುತ್ತವೆ. ಬುಧವಾರದ ಮಧ್ನಾನದ ವೇಳೆಗೆ ಮಾಂಸದ ಊಟವನ್ನು ಎಲ್ಲ ಬ೦ದು ಮಿತ್ರರಿಗೆ ಹಂಚುತ್ತಾರೆ. ಸಾಯಂಕಾಲದ ವೇಳೆಗೆ ಊರ ಮಂದಿಯಲ್ಲ ಕಾಮಲಾಪುರಕ್ಕೆ ತೆರಳಿ ದೇವಿಯನ್ನು ಪೋಜಿಸುತ್ತಾರೆ.

ಯುಗಾದಿ ಹಬ್ಬ 

ಹಿ೦ದೂ ಧರ್ಮದ ಪ್ರಕಾರ ವರ್ಷದ ಮೊದಲನೆಯ ದಿನ. ಈ ದಿನ೦ದ೦ದು ಎಲ್ಲ ಮನೆಗಳಲ್ಲು ಸಿಹಿ (ಹೋಳಿಗೆ)ಅಡುಗೆ ಮಾಡಿ ದೇವರ ಪೂಜೆ ಮಾಡುತ್ತಾರೆ. ಈ ದಿನ೦ದ೦ದು ಬೇವು ಬೆಲ್ಲವನ್ನು ಕಡಲೆ ಪುರಿಯೊ೦ದಿಗೆ ಬೆರಸಿ ಎಲ್ಲ ಮನೆಗಳಿಗೂ ವಿತರಿಸುತ್ತಾರೆ. ಸುಮಾರು ೧೫ ಗ೦ಟೆಗೆ ಎಲ್ಲರು ಸೇರಿ ಚೆ೦ಡಾಟ(ಪಾಣಿ ಆಟ)ವನ್ನು ಆಡುತ್ತಾರೆ. ಇದು ಒಂದು ರೀತಿಯ ಮನರ೦ಜನೆಯಾಗಿರುತ್ತದೆ. ಯುಗಾದಿ ಹಬ್ಬದ ಮಾರನೆ ದಿನದ ಸಾಯ೦ಕಾಲದ೦ದು ಎಲ್ಲ ಮನೆಗಳಿ೦ದ ಹರಳು,ಊದುಬತ್ತಿ,ಕರ್ಪೂರ,ಹಣ್ನು, ತೆ೦ಗಿನಕಾಯಿ ಹಾಗು ಹಣವನ್ನು ಸ೦ಗ್ರಹಿಸಿ ಹರಳನ್ನು ಬೇಯಿಸಿ ಅದನ್ನು ರುಬ್ಭಿ ರಾತ್ರಿಗೆ ಪಕ್ಕದ ಬೆಟ್ಟಕ್ಕೆ ತೆರಳಿ ತುತ್ತ ತುದಿಯಲ್ಲಿ ಹಣತೆಯನ್ನು ಹಚ್ಛಿ ಮುನೇಶ್ವರನನ್ನು ಪೂಜಿಸಿ ಬರುತ್ತಾರೆ.

ಬಸವಣ್ಣನ ದೇವಾಲಯ 

ಇದು ನಮ್ಮ ಊರಿನಲ್ಲಿ ಇರುವ ಒಂದು ಪುರಾತನಕಾಲದ ದೇವಾಲಯ. ಸರಿ ಸುಮಾರು ೧೫ ಅಡಿ ಉದ್ದ,೧೫ ಅಡಿ ಅಗಲವಿರುವ ಒಂದು ಚಿಕ್ಕ ದೇವಸ್ತಾನ. ಒಳಗಡೆ ಕಲ್ಲಿನಿ೦ದ ಕೆತ್ತಿದ ಒಂದು ಬಸವಣ್ಣನ ವಿಗ್ರಹವಿದೆ.ಪ್ರತಿ ವರ್ಷದ ಬಸವಜಯ೦ತಿಯ೦ದು ಎಲ್ಲ ಮನೆಯವರು ತಮ್ಮ ತಮ್ಮ ದನಕರುಗಳ ಕೊ೦ಬಿಗೆ ಬಲೂನು ಹಾಗು ಬಣ್ಣ ಬಣ್ಣದ ಉದ್ದನೆಯ ಟೇಪುಗಳನ್ನು ಕಟ್ಟ್ವಿ ಅಲ೦ಕರಿಸುತ್ತಾರೆ, ನಂತರ ದೇವಸ್ತಾನದ ಬಳಿಗೆ ಕರೆದೂಯ್ದ್ದವಿಶೇಷ ಪೂಜೇ ಮಾಡಿಸುತ್ತಾರೆ. ಕೊನೆಯಲ್ಲಿ ಪಾನಕ,ಮಜ್ಜಿಗೆ ಹಾಗು ಹೆಸರು ಬೇಳೆ ಹ೦ಚುತ್ತಾರೆ. ಕಾತ್ರಿಕ ಮಾಸದ ಪ್ರತಿ ದಿನವು ಒ೦ದೂ೦ದು ಮನೆಯವರು ಒ೦ದೂ೦ದು ದಿನ ದೇವರಿಗೆ ಪೂಜೇ ಮಾಡಿಸಿ ಪ್ರಸಾದವನ್ನು ಹ೦ಚುತ್ತಾರೆ.

ಇತ್ತಿಚೆಗೆ ಬಸವಣ್ಣನ ದೇವಾಲಯವನ್ನು ಜೀಣ್ರೋದ್ದಾರ ಮಾಡಿ ಗ್ರಾಮದ ಜನರ ದರ್ಶನಕ್ಕೆ ಅನುವು ಮಾಡಿಕೊಡಲಾಗಿದೆ. ಈ ದೇವಸ್ಥಾನ ಸಿದ್ದಗ೦ಗ ಮಠದ ಪರಮ ಪೂಜ್ಯ ಶ್ರೀ ಶ್ರೀ ಶ್ರೀ ಶಿವಕುಮಾರಸ್ವಾಮಿಜೀಯವರು ದೀಪ ಬೆಳಗಿಸಿ ಉದ್ಗಾಟನೆ ಮಾಡಿದರು.
ತುಮಕೂರು ಜಿಲ್ಲೆ
ಗ್ರಹಣ (ಕಾದಂಬರಿ)

ಇದು ಕನ್ನಡದ ಹೆಸರುವಾಸಿ ಕಾದಂಬರಿಗಾರ ಎಸ್.ಎಲ್.ಭೈರಪ್ಪನವರ ಒಂದು ಕಾದಂಬರಿ
ಎಸ್. ಎಲ್. ಭೈರಪ್ಪನವರ ಕೃತಿಗಳು
 ಕನ್ನಡ ಕಾದಂಬರಿಗಳು
ರವೆ ಇಡ್ಲಿ

ರವೆ ಅಥವಾ ಬಾಂಬೆ ರವೆ ಬಳಸಿ ತಯಾರಿಸಲಾಗುವ ರವೆ ಇಡ್ಲಿಯು (Rava idli) ದಕ್ಷಿಣ ಭಾರತದ ಜನಪ್ರಿಯ ಉಪಾಹಾರ ತಿನಿಸಾದ ಇಡ್ಲಿಯ ಒಂದು ಬಗೆ. ಇದು ಕರ್ನಾಟಕದ ಒಂದು ವೈಶಿಷ್ಟ್ಯ ಉಪಾಹಾರ.

ರವೆ ಇಡ್ಲಿ ಆವಿಷ್ಕರಣ
ಬೆಂಗಳೂರಿನ ಜನಪ್ರಿಯ ಉಪಾಹಾರ ಗೃಹ ಸಂಸ್ಥೆ ಎಂಟಿಆರ್ ಇದನ್ನು ಆವಿಷ್ಕರಿಸಿತೆಂದು ಹೇಳಿಕೊಳ್ಳುತ್ತದೆ. .ಎಂಟಿಆರ್ ಪ್ರಕಾರ, ಎರಡನೇ ವಿಶ್ವಯುದ್ಧದ ಅವಧಿಯಲ್ಲಿ, ಇಡ್ಲಿ ತಯಾರಿಕೆಯಲ್ಲಿ ಮುಖ್ಯ ವಸ್ತುವಾದ ಅಕ್ಕಿಯ ಸರಬರಾಜು ಕಡಿಮೆಯಿತ್ತು, ಹಾಗಾಗಿ ರವೆಯನ್ನು ಬಳಸಿ ಇಡ್ಲಿ ತಯಾರಿಕೆಯನ್ನು ಪ್ರಯೋಗ ಮಾಡಲಾಯಿತು ಮತ್ತು ರವೆ ಇಡ್ಲಿಯ ಸೃಷ್ಟಿಯಾಯಿತು.

ಬೇಕಾಗುವ ಸಾಮಗ್ರಿಗಳು
 ರವೆ (ಲೋಕಲ್ ರವೆ)
ಎರಡು ಕಪ್ ಮೊಸರು
ಅಡುಗೆ ಎಣ್ಣೆ
ಹಸಿಮೆಣಸಿನಕಾಯಿ ನಾಕಾರು
ಉದ್ದಿನ ಬೇಳೆ
ಸಾಸಿವೆ ಅರ್ಧ ಟೀ ಸ್ಪೂನ್
ಕಾಯಿತುರಿ
ಇಂಗು ಚಿಟಿಕೆ, ಕೊತ್ತಂಬರಿ, ಕರಿಬೇವು ಸಣ್ಣಗೆ ಹೆಚ್ಚಿದ್ದು
ರುಚಿಗೆ ತಕ್ಕಷ್ಟು ಉಪ್ಪು.

ಮಾಡುವ ವಿಧಾನ
ಬಾಣಲೆಗೆ ಎಣ್ಣೆ ಹಾಕಿ ಸಾಸಿವೆ, ಉದ್ದಿನ ಬೇಳೆ, ಸಣ್ಣಗೆ ಹೆಚ್ಚಿಕೊಂಡ ಹಸಿಮೆಣಸಿನಕಾಯಿ, ಕರಿಬೇವು, ಇಂಗು ಹಾಕಿ ಚೆನ್ನಾಗಿ ತಾಳಿಸಿ ನಂತರ ರವೆಯನ್ನು ಹಾಕಬೇಕು. ರವೆ ಘಂ ಅಂತ ವಾಸನೆ ಬರುವವರೆಗೆ ಹುರಿಯಬೇಕು. ಹುರಿದು ತಣ್ಣಗಾದ ಬಳಿಕ ಉಪ್ಪು, ಕೊತ್ತಂಬರಿ ಸೊಪ್ಪು, ಕಾಯಿತುರಿ ಹಾಕಿ ಮೊಸರನ್ನು ಹಾಕುತ್ತ ಇಡ್ಲಿ ಹಿಟ್ಟಿನ ಹದಕ್ಕೆ ಬರುವವರೆಗೆ ಕಲಿಸಬೇಕು. ಸ್ವಲ್ಪ ಕಾಯಿತುರಿ, ಕ್ಯಾರೆಟ್ ತುರಿ, ಹೆಚ್ಚಿದ ಕೊತ್ತಂಬರಿ ಸೊಪ್ಪು, ಮಿಕ್ಸ್ ಮಾಡಿಟ್ಟುಕೊಳ್ಳಬೇಕು. ಆ ಕಡೆ ಗೋಡಂಬಿಯನ್ನು ತುಪ್ಪದಲ್ಲಿ ಹುರಿದಿಟ್ಟು ಕೊಂಡಿರಬೇಕು. ನಂತರ ಎಣ್ಣೆ ಸವೆರಿದ ಇಡ್ಲಿ ತಟ್ಟೆಗೆ ಒಂದೊಂದು ಗೋಡಂಬಿ ಇಟ್ಟಮೇಲೆ ಕ್ಯಾರೆಟ್ ತುರಿ ಮಿಕ್ಸ್ ಮಾಡಿದ್ದನ್ನು ಹದವಾಗಿ ಹರಡಿ ಮೊಸರು ಸೇರಿಸಿ ಕಲೆಸಿದ ಹಿಟ್ಟನ್ನು ಹಾಕಿ ಕುಕ್ಕರನ್ನು ಸ್ಟೌವ್ ಮೇಲೆ ಪ್ರತಿಷ್ಠಾಪಿಸಬೇಕು. 10 ನಿಮಿಷಕ್ಕೆ ಕುಕ್ಕರ್ ಆಫ್ ಮಾಡಿದರೆ ಸಾಕು ಬಿಸಿಬಿಸಿ ರವೆ ಇಡ್ಲಿ ತಯಾರಾಗಿರುತ್ತದೆ.ರವೆ ಇಡ್ಲಿಯನ್ನು ಸಾಗು, ಕಾಯಿ ಚಟ್ನಿ ಮತ್ತು ಸಾಂಬಾರ್ ಜೊತೆ ಮೆಲ್ಲಬಹುದು.

ಉಲ್ಲೇಖನಗಳು

ಖಾದ್ಯ, ತಿನಿಸು
ಆಹಾರ ವಿಜ್ಞಾನ
ಮಹಾದಂಡನಾಯಕ

ಮಹಾದಂಡನಾಯಕನು ಒಂದು ರಾಷ್ಟ್ರದ ಸೈನಿಕ ದಳಗಳ ದಂಡನಾಯಕ ಅಥವಾ ಆ ದಳಗಳ ಪ್ರಮುಖ ಭಾಗವಾಗಿರುತ್ತಾನೆ. ಎರಡನೆಯ ಸನ್ನಿವೇಶದಲ್ಲಿ, ದಳ ಶಬ್ದವನ್ನು ಒಂದು ನಿರ್ದಿಷ್ಟ ಪ್ರದೇಶದೊಳಗಿನ ದಳಗಳು ಅಥವಾ ಕ್ರಿಯೆಯ ಅನುಸಾರವಾಗಿ ಒಟ್ಟುಗೂಡಿಸಲಾದ ದಳಗಳೆಂದು ವ್ಯಾಖ್ಯಾನಿಸಬಹುದು. ಒಂದು ವ್ಯಾವಹಾರಿಕ ಪದವಾಗಿ ಅದು ಒಂದು ರಾಷ್ಟ್ರ-ರಾಜ್ಯದ ಕಾರ್ಯನಿರ್ವಾಹಕ ಅಧಿಕಾರಿ, ದೇಶ ಅಥವಾ ಸರ್ಕಾರದ ಮುಖಂಡನ ಮಿಲಿಟರಿ ಸಾಮರ್ಥ್ಯವನ್ನು ನಿರ್ದೇಶಿಸುತ್ತದೆ.

ಮಿಲಿಟರಿ ರಚನೆ
ಸೈನ್ಯಗಳು
ಮಹದಾಯಿ

ಮಹದಾಯಿ ನದಿಯು ಕರ್ನಾಟಕದ ಪ್ರಮುಖ ನದಿಗಳಲ್ಲೊಂದಾಗಿದೆ. ಹುಬ್ಬಳ್ಳಿ-ಧಾರವಾಡ ಮತ್ತು ಮುಂಬಯಿ ನಗರಗಳಿಗೆ ಕುಡಿಯುವ ನೀರು ಒದಗಿಸುವ ಮಹತ್ವದ "ಕಳಸಾ ಬಂಡೂರಿ ಯೋಜನೆ" ಈ ನದಿಗೆ ಸಂಬಂದಿಸಿದೆ. ಈ ಯೋಜನೆಗೆ ಸಂಬಂದಿಸಿದಂತೆ ಕರ್ನಾಟಕ-ಗೋವ ರಾಜ್ಯಗಳ ನಡುವೆ ವಿವಾದವಿದೆ.ಈ ನದಿಯನ್ನು ಮಾಂಡೋವಿ ನದಿ ಎಂದೂ ಕರೆಯುತ್ತಾರೆ.

ನೋಡಿ
ಕಳಸಾ-ಬಂಡೂರಿ ನಾಲಾ ಯೋಜನೆ- ಕಳಸಾ–ಬಂಡೂರಿ ಯೋಜನೆ

ಹೆಚ್ಚಿನ ಮಾಹಿತಿ
ಮಹದಾಯಿ: ಕೇಂದ್ರ ಸಚಿವರ ಭೇಟಿಯಾದ ಸಾವಂತ್‌;ಪ್ರಜಾವಾಣಿ ;d: 07 ಮಾರ್ಚ್ 2020,

ಉಲ್ಲೇಖಗಳು

ನದಿಗಳು
ಮರಬಾಳೆ

ಸೈಟಾಮಿನೇ ಗುಂಪಿನ ಮ್ಯೂಸೇಸಿ ಕುಟುಂಬಕ್ಕೆ ಸೇರಿದ ಮರಬಾಳೆ ಒಂದು ಬಗೆಯ ಬಾಳೆ ಸಸ್ಯ. ಸಾಮಾನ್ಯ ಬಾಳೆ(Banana)ಯೂ ಇದೂ ಹತ್ತಿರದ ಸಂಬಂಧಿಗಳು. ಮ್ಯೂಸಜಾತಿಯ ಎರಡು ಪ್ರಭೇದಗಳಿವು. ಆದರೆ ಬಾಳೆ ಫಲಸಸ್ಯವಾಗಿ ಪ್ರಸಿದ್ಧವಾಗಿದೆ, ಮರಬಾಳೆ ನಾರುಸಸ್ಯ (ಇದರ ಹಣ್ಣುಗಳು ಖಾದ್ಯ ಯೋಗ್ಯವಲ್ಲ). ಮುಖ್ಯವಾಗಿ ನಾರು ತಗೆಯಲು ಉಪಯೋಗವಾಗುತ್ತದೆ. ಇದರ ನಾರನ್ನು "ಮನಿಲಾ ಹೆಂಪ್"ಎಂದು ಕರೆಯುತ್ತಾರೆ. ವಾಣಿಜ್ಯ ಕ್ಷೇತ್ರದಲ್ಲಿ ಇದಕ್ಕೆ ಮನಿಲ ಸೆಣಬು ಮತ್ತು ಅಬಕಾ ಎಂಬ ಹೆಸರುಗಳುಂಟು.

ಸಸ್ಯವೈಜ್ಞಾನಿಕವಾಗಿ ಮರಬಾಳೆ ಮ್ಯೂಸ ಜಾತಿಯ ಆಸ್ಟ್ರೇಲಿಮ್ಯೂಸ ಪಂಗಡಕ್ಕೆ ಸೇರಿದ್ದು ಇದನ್ನು ಮ್ಯೂಸ ಟೆಕ್ಸ್‌ಟೈಲಿಸ್ ಎಂದು ಕರೆಯಲಾಗುತ್ತದೆ.

ಫಿಲಿಫೀನ್ಸ್ ಇದರ ತವರಾದರೂ ಭಾರತದ ಪಶ್ಚಿಮ ಬಂಗಾಳ, ತಮಿಳುನಾಡು ಹಾಗೂ ಅಂಡಮಾನ್ ದ್ವೀಪಗಳಲ್ಲಿ ಬೆಳೆಯುತ್ತಾರೆ. ಅಂಡಮಾನ್ ದ್ವೀಪಗಳನ್ನು ಬಿಟ್ಟರೆ ಭಾರತದ ಉಳಿದೆಡೆಗಳಲ್ಲಿ ಇದರ ಕೃಷಿ ಲಾಭದಾಯಕವಾಗಿಲ್ಲ. ಇಳುವರಿಯ ಮೊತ್ತ ಮತ್ತು ನಾರಿನ ಗುಣಮಟ್ಟಗಳ ದೃಷ್ಟಿಯಿಂದ ಭಾರತದ ಮರಬಾಳೆ ಫಿಲಿಪೀನ್ಸಿನದಕ್ಕಿಂತ ಮತ್ತು ಭಾರತದಲ್ಲೇ ಬೆಳೆಯುವ ಇತರ ನಾರುಬೆಳೆಗಳಿಗಿಂತ ಕಡಿಮೆ ದರ್ಜೆಯದಾಗಿದೆ.

ಸಸ್ಯದ ಗುಣಲಕ್ಷಣಗಳು 
ಇದು 2.5-4 ಮೀ ಎತ್ತರಕ್ಕೆ ಬೆಳೆಯುವ ದೃಢಕಾಂಡದ ಸಸ್ಯ. ಎಲೆಗಳು ಬಾಳೆ ಎಲೆಗಳಂತೆಯೇ ಉದ್ದುದ್ದವೂ ಹಸುರುಬಣ್ಣದವೂ ಒರಟು ರಚನೆಯುಳ್ಳವೂ ಆಗಿವೆ. ಎಲೆಗಳ ಬುಡ ಕವಚರೂಪದಲ್ಲಿ ದಿಂಡನ್ನು ಸುತ್ತುವರಿದಿದೆ. ನಾರನ್ನು ಪಡೆಯುವುದು ಇವುಗಳಿಂದಲೇ. ಮರಬಾಳೆಯ ಹಣ್ಣು ನೋಡಲು ಬಾಳೆಹಣ್ಣಿನಂತೆಯೇ ಇದೆ. ಆದರೆ ಮೇಲೆ ಹೇಳಿದಂತೆ ತಿನ್ನಲುಬಾರದು.

ಕೃಷಿ 
ಮರಬಾಳೆಯನ್ನು ಫಿಲಿಪೀನ್ಸಿನಲ್ಲಿ ಬೃಹತ್ಪ್ರಮಾಣದಲ್ಲಿ ಬೆಳೆಸಲಾಗುತ್ತದೆ. 60-150ಮೀ ಎತ್ತರದ ಮತ್ತು ಮಳೆಯ ವಾರ್ಷಿಕ ಮೊತ್ತ 250-275 ಸೆಂಮೀ ಇರುವಂಥ ಪ್ರದೇಶಗಳಲ್ಲಿ ಇದರ ಬೆಳವಣಿಗೆ ಹುಲುಸು. ಗೋಡುಮಣ್ಣಿನ ನೆಲ ಇದರ ಕೃಷಿಗೆ ಅತ್ಯುತ್ತಮ. ಇದನ್ನು ಬೀಜಗಳಿಂದ ವೃದ್ಧಿಸಬಹುದಾದರೂ ಬೀಜ ಮೊಳೆಯುವಿಕೆ ನಿಧಾನವಾದ್ದರಿಂದಲೂ ಇಳುವರಿ ಕಡಿಮೆಯಾಗುವುದರಿಂದಲೂ ಇದನ್ನು ಕಂದುಗಳಿಂದ ವೃದ್ಧಿಸುವುದೇ ರೂಢಿಯಲ್ಲಿರುವ ಕ್ರಮ.

ನಾರು ತೆಗೆಯುವುದು, ಗುಣಗಳು ಮತ್ತು ಉಪಯೋಗಗಳು 
ಮರಬಾಳೆಯಿಂದ ನಾರನ್ನು ತೆಗೆಯುವುದು ದಿಂಡಿನ ಸುತ್ತ ಇರುವ ಎಲೆಬುಡಗಳ ಕವಚಗಳಿಂದ. ಪ್ರತಿಯೊಂದು ಕವಚವೂ ಮೂರು ಪದರಗಳಿಂದ ಕೂಡಿದೆ. ಇವುಗಳ ಪೈಕಿ ನಾರು ಲಭಿಸುವುದು ಹೊರ ಹಾಗೂ ನಡುಪದರಗಳಿಂದ. ದಿಂಡಿನ ಒಳಭಾಗದೆಡೆಗೆ ಇರುವ ಕವಚಗಳಲ್ಲಿ ಮೃದುವಾದ ಮತ್ತು ಬಿಳಿಬಣ್ಣದ ನಾರು ಎಳೆಗಳೂ, ಹೊರಭಾಗದೆಡೆಗೆ ಇರುವವುಗಳಲ್ಲಿ ಗಟ್ಟಿಯಾದ ಮತ್ತು ಕಂದು ಬಣ್ಣದ ನಾರು ಎಳೆಗಳೂ ಇರುವುವು. ಎಲ್ಲಿಯದೇ ಆಗಲಿ ಒಂದೊಂದು ಎಳೆಯ ಉದ್ದ 0.9-2.7 ಮೀ ಉಂಟು. ಎಲೆಗಳು ಹೊಳಪಿನಿಂದ ಕೂಡಿದ್ದು ಗಾಂಜಾ (ಕ್ಯಾನಬಿಸ್ ಸೇಟಿವ-ಹೆಂಪ್) ಮತ್ತು ಅಪಸಣಬು (ಕ್ರೋಟಲೇರಿಯ ಜನ್ಸಿಯ-ಸನ್ ಹೆಂಪ್) ನಾರುಗಳಿಗಿಂತ ಗಟ್ಟಿಯಾಗಿವೆ. ಮರಬಾಳೆಯ ನಾರಿನಲ್ಲಿ ಶೇಕಡಾ 60-70 ಸೆಲ್ಯುಲೋಸ್ ಅಂಶ ಉಂಟು. ರಾಸಾಯನಿಕವಾಗಿ ಇದು ಸೆಣಬನ್ನು (ಕಾರ್ಕೋರಸ್ ಕ್ಯಾಪ್ಸು ಲ್ಯಾರಿಸ್-ಜೂಟ್) ಹೋಲುತ್ತದೆ. ಅಲ್ಲದೆ ಇದು ಕ್ರಿಮಿಗಳಿಗಾಗಲೀ ಸೂಕ್ಷ್ಮಜೀವಿಗಳಿಗಾಗಲೀ ಬಲಿಯಾಗದು. ಇದನ್ನು ಮುಖ್ಯವಾಗಿ ಹಲವು ತೆರನ ದಾರ, ಹಗ್ಗಗಳ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. ಮೃದು ಬಗೆಯ ನಾರಿನಿಂದ ತಯಾರಿಸಿದ ದಾರದಿಂದ ದಪ್ಪಬಟ್ಟೆಯನ್ನು ತಯಾರಿಸಿವುದೂ ಉಂಟು. ಜಪಾನಿನಲ್ಲಿ ಇದರಿಂದ ಕಾಗದ ತಯಾರಿಸುತ್ತಾರೆ.

ಭಾರತ ಫಿಲಿಪೀನ್ಸಿನಿಂದ ವರ್ಷಕ್ಕೆ ಸುಮಾರು 1500 ಟನ್ ಮರಬಾಳೆ ನಾರನ್ನು ಆಮದು ಮಾಡಿಕೊಳ್ಳುತ್ತಿದೆ (1981).

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 The World Book encyclopedia set, 1988.
 See International Year of Natural Fibres 2009
 
 Plants USDA
 abacá A comprehensive pamphlet about Philippine abacá presented 1915 Panama Pacific International Exposition held in San Francisco. Online publication uploaded in Filipiniana.net

ಮರಗಳು
ಸಸ್ಯಗಳು
ಅಲಂಕಾರಿಕ ಸಸ್ಯಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಪಾರ್ಟ್‌ಮಂಟ್

ಅಪಾರ್ಟ್‌ಮಂಟ್, ಅಥವಾ ಫ್ಲ್ಯಾಟ್, ಒಂದು ಕಟ್ಟಡದ ಒಂದು ಭಾಗವನ್ನು ಮಾತ್ರ ವ್ಯಾಪಿಸುವ ಒಂದು ಸರ್ವಾನುಕೂಲಸಹಿತವಾದ ಗೃಹ ಘಟಕ. ಅಂತಹ ಕಟ್ಟಡವನ್ನು ಅಪಾರ್ಟ್‌ಮಂಟ್ ಕಟ್ಟಡವೆಂದು ಕರೆಯಬಹುದು, ವಿಶೇಷವಾಗಿ ಅದು ಬಾಡಿಗೆಗಾಗಿ ಹಲವು ಅಪಾರ್ಟ್‌ಮಂಟ್‌ಗಳನ್ನು ಹೊಂದಿರುವಾಗ. ಅಪಾರ್ಟ್‌ಮಂಟ್‌ಗಳು ಒಬ್ಬ ಮಾಲೀಕನ ಒಡೆತನದಲ್ಲಿರಬಹುದು ಅಥವಾ ಬಾಡಿಗೆದಾರರು ಅವುಗಳನ್ನು ಬಾಡಿಗೆಗೆ ತೆಗೆದುಕೊಂಡಿರಬಹುದು.
ಸ್ಥಿರಾಸ್ತಿ
ವಾಸ್ತುಶಿಲ್ಪ
ದಯಾನಂದ ಶೆಟ್ಟಿ

ದಯಾನಂದ ಚಂದ್ರಶೇಖರ್ ಶೆಟ್ಟಿ (ಜನನ 11 ಡಿಸೆಂಬರ್ 1969) ಒಬ್ಬ ಭಾರತೀಯ ಚಲನಚಿತ್ರ ಮತ್ತು ದೂರದರ್ಶನ ನಟ ಮತ್ತು ರೂಪದರ್ಶಿ, ಭಾರತದ ದೀರ್ಘಾವಧಿಯ ದೂರದರ್ಶನ ಪೊಲೀಸ್ ಕಾರ್ಯವಿಧಾನದ ಸಿ ಐ ಡಿ ಯಲ್ಲಿ ಹಿರಿಯ ಇನ್‌ಸ್ಪೆಕ್ಟರ್ ದಯಾ  ಪಾತ್ರಕ್ಕೆ ಹೆಸರುವಾಸಿಯಾಗಿದ್ದಾರೆ . ಅವರನ್ನು 2018 ರಲ್ಲಿ ಗೋಲ್ಡ್ ಅವಾರ್ಡ್ಸ್ ಹಾಲ್ ಆಫ್ ಫೇಮ್‌ಗೆ ಸೇರಿಸಲಾಯಿತು.

ಹುಟ್ಟು ಮತ್ತು ಬಾಲ್ಯ
ದಯಾನಂದ ಶೆಟ್ಟಿಯವರು ಜನ್ಮಿಸಿದ್ದು, ದಕ್ಷಿಣ ಕನ್ನಡ ಜಿಲ್ಲೆಯ ಕಟಪಾಡಿ ನಡಿಬೆಟ್ಟು ಮನೆಯಲ್ಲಿ. ತಂದೆ ಹೆಸರಾಂತ ವೈಟ್ ಲಿಫ್ಟಿಂಗ್ ಛಾಂಪಿಯನ್ ಚಂದ್ರಶೇಖರ ಶೆಟ್ಟಿ, ಮಹಾರಷ್ಟ್ರ ಮಟ್ಟದ ಚಾಂಪಿಯನ್ ಆಗಿ ೭ ವರ್ಷಗಳ ಕಾಲ ಹೆಸರುಮಾಡಿದವರು. ದಯ ಬಾಂದ್ರ ಉಪನಗರಿಯ ರಿಜ್ವಿ ಕಾಲೇಜ್ ನಲ್ಲಿ ಬಿ. ಕಾಂ ಪದವಿ ಪಡೆದು, ಕ್ರೀಡಾರಂಗದಲ್ಲಿ ತಮ್ಮನ್ನು ತೊಡಗಿಸಿಕೊಂಡರು. ದಯಾರವರು ಆಯ್ದ ಕ್ಷೇತ್ರ, ಶಾಟ್ ಪುಟ್, ಡಿಸ್ಕಸ್ ಥ್ರೋ. ಈ ಪಂದ್ಯಗಳಲ್ಲಿ ಸಾಕಷ್ಟು ಪಾರಿತೋಶಕಗಳನ್ನು ಗೆದ್ದುಕೊಂಡಿದ್ದಾರೆ.
೧೯೯೪ ರಲ್ಲಿ ಮಹಾರಾಷ್ಟ್ರ ರಾಜ್ಯ ಡಿಸ್ಕಸ್ ಥ್ರೋ ಪಂದ್ಯದಲ್ಲಿ ಆತ ಛಾಂಪಿಯನ್ ಆಗಿದ್ದರು. ಆದರೆ ಅವರಿಗೆ ಕಾಲು ನೋವಿನಿಂದ ಕ್ರೀಡಾ ಚಟುವಟಿಕೆಯನ್ನೇ ಕೈ-ಬಿಡಲು ವೈದ್ಯರು ಸೂಚಿಸಿದರು.

ಹಿಂದಿ ಮತ್ತು ತುಳು ರಂಗಭೂಮಿಯಲ್ಲಿ ವಿಶೇಷ ಚಟುವಟಿಕೆಯನ್ನು ಹೊಂದಿದ್ದಾರೆ
ಚಂದ್ರ ಪ್ರಕಾಶ್ ಥಿಯೇಟರ್ ನ ಶೆಟ್ಟಿಯವರು, ಗಮನಿಸಿ, ತಮ್ಮ ನಾಟಕಗಳಲ್ಲಿ ಅಭಿನಯಿಸಲು ಆಹ್ವಾನಿಸಿದರು. ’ಸೀಕ್ರೆಟ್’, ’ಈಶ್ವರ್ ಅಲ್ಲಾ ತೇರೆ ನಾಮ್’, ನಾಟಕಗಳು ಹಿಂದಿ ಮತ್ತು ತುಳು ಭಾಷೆಗಳಲ್ಲಿ ಪ್ರದರ್ಶನಗೊಂಡವು. ಅವುಗಳಲ್ಲಿ ಪ್ರಮುಖ ಪಾತ್ರ ನಿರ್ವಹಿಸಿದ ದಯಾಶೆಟ್ಟಿಯವರ ನಟನೆಯನ್ನು ಎಲ್ಲರೂ ಶ್ಲಾಘಿಸಿದರು. ’ಸೀಕ್ರೆಟ್ ನಾಟಕ ಸ್ಪರ್ಧೆ’ ಯೊಂದರಲ್ಲಿ ಅಭಿನಯಕ್ಕೆ ಶ್ರೇಷ್ಠ ಪ್ರಶಸ್ತಿ ಬಂದಿತು. ಇನ್ನೊಂದು ’ಜನಪ್ರಿಯ ನಾಟಕ ಕಾಲಚಕ್ರ’ ದಲ್ಲೂ ಅವರು ಮುಖ್ಯಪಾತ್ರವಹಿಸಿದ್ದಾರೆ. ಮರಾಠಿ ಹಿಂದಿ ಚಲನ ಚಿತ್ರಗಳ ನಟ ’ಶಿವಾಜಿ ಸಾಟಂ’ ಮುಖ್ಯಪಾತ್ರದಲ್ಲಿರುವ ’ಸಿ. ಐ. ಡಿ’ ಯಲ್ಲಿ ’ಇನ್ ಸ್ಪೆಕ್ಟರ್ ದಯಾ,’ ಆಗಿ ೧೫ ನೇ ಕಂತಿನಿಂದ ಪಾದಾರ್ಪಣೆ ಮಾಡಿದ ಶೆಟ್ಟಿಯವರು, ಈಗ ೫೦೦ ಕಂತನ್ನು ಪೂರೈಸಲಿರುವ ಸಿ ಐ. ಡಿ ಅತಿ ದೀರ್ಘ ಪ್ರಸಾರವಾಗುತ್ತಿರುವ ಧಾರಾವಾಹಿಯೆಂಬ ಹೆಗ್ಗಳಿಕೆ ಪಾತ್ರವಾಗಿದೆ.

ಅತಿಥಿ ಪಾತ್ರಗಳಲ್ಲಿ
’ಜೆಸ್ಸಿ ಜೈಸ ಕೋಯಿ ನಹಿ’, ’ಕುಸುಮ್’ ಮುಂತಾದ ಧಾರಾವಾಹಿಗಳಲ್ಲಿ ಅತಿಥಿ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರ‍ೆ. ಹೆಚ್ಚೆಂದರೆ, ಅವರ ಪಾತ್ರಾಭಿನಯವನ್ನು ಕಂಡು ಮೆಚ್ಚಿದವರು, ಸ್ವತಃ ಪೋಲೀಸರೆ. ಬೇರೆ ಕಡೆ ಅಭಿನಯಕ್ಕೆ ಆಹ್ವಾನ ಬರುತ್ತಿದ್ದಾಗ್ಯೂ ಅವರು ಅವನ್ನು ಹೆಚ್ಚು ಆಸಕ್ತಿ ತೆಗೆದುಕೊಳ್ಳದಿರುವುದಕ್ಕೆ ಕಾರಣ, ಬಿಡುವಿಲ್ಲದ ಕೆಲಸ. ಪ್ರತಿ ರಾತ್ರಿ ರಾತ್ರಿ ೧೦ ಗಂಟೆಗೆ ’ಸೋನಿ ಟೆಲಿವಿಶನ್’ ನವರು ಪ್ರಸಾರಮಾಡುತ್ತಿರುವ, ಒಂದು ತಾಸಿನ ಸಿ ಐ.ಡಿ. ಯಲ್ಲಿ,ಒಂದು ತಾಸಿನ ಕಂತಿಗಾಗಿ, ವಾರದ ೪-೫ ದಿನಗಳ ಶೂಟಿಂಗ್ ನಡೆಸಬೇಕಾಗುತ್ತದೆ.

ಕಿರುತೆರೆಯಿಂದ ಬಾಲಿವುಡ್ ನ ಬೆಳ್ಳಿತೆರೆಗೆ
'ಜಾನಿ ಗದ್ದಾರ್,’  ಎಂಬ ಹಿಂದಿ ಚಲನ ಚಿತ್ರದ ಮೂಲಕ ಬಾಲಿವುಡ್ ಗೆ  ಪಾದಾರ್ಪಣೆ ಮಾಡಿದ್ದಾರೆ.

ಸದ್ಯ ದಯಾನಂದ ಶೆಟ್ಟಿ ಅವರು ಹಿಂದಿಯ ಖ್ಯಾತ ಆಕ್ಷನ್ ನಿರ್ದೇಶಕ ರೋಹಿತ್ ಶೆಟ್ಟಿ ಅವರ ನಿರ್ದೇಶನದ ಸಿಂಘಂ ೨ ಚಿತ್ರದಲ್ಲಿ ಇನ್ಸಪೆಕ್ಟರ್ ದಯಾ ಆಗಿ ಪಾತ್ರ ಮಾಡಲಿದ್ದಾರೆ .

ದಯಾ ಪರಿವಾರ
ದಯಾನಂದ ಶೆಟ್ಟಿಯವರದು ಪುಟ್ಟ ಕುಟುಂಬ. ಪತ್ನಿ ಸ್ಮಿತ ಮತ್ತು ಮಗಳು ವಿವಾಳೊಂದಿಗೆ, ಮುಂಬೈನ ಉಪನಗರ, ’ಕಾಂದಿವಲಿ ಚಾರ್ಕೋಪ್’ ನಲ್ಲಿ ಅವರು ವಾಸ್ತವ್ಯ ಹೂಡಿದ್ದಾರೆ.

ಉಲ್ಲೇಖಗಳು

ಬಾಲಿವುಡ್
ಕಿರುತೆರೆ ನಟರು
ಜೆಟ್ಟಿಮನೆ

ಜೆಟ್ಟಿಮನೆ ಇದು ಹೊಸನಗರ ತಾಲ್ಲೂಕಿನಿಂದ ೪೦ ಕಿ.ಮಿ ದೂರದಲ್ಲಿದೆ.

ನಿಟ್ಟೂರಿನಿಂದ ೩ ಕಿ.ಮಿ

ಕೊಡಚಾದ್ರಿಯ ನಯನ ಮನೋಹರವಾದ ತಪ್ಪಲು

ಇಲ್ಲಿಂದ ಬೆಳ್ಳಕ್ಕ ೧ ಕಿ.ಮಿ

ಶಿವಮೊಗ್ಗ ಜಿಲ್ಲೆ
ಸ್ನಾನ

ಸ್ನಾನವು ಸಾಮಾನ್ಯವಾಗಿ ನೀರು ಅಥವಾ ಜಲೀಯ ದ್ರಾವಣದಂತಹ ಒಂದು ದ್ರವದಲ್ಲಿ ಶರೀರದ ನಿಮಜ್ಜನ. ಅದನ್ನು ನೈರ್ಮಲ್ಯ, ಧಾರ್ಮಿಕ ಅಥವಾ ಚಿಕಿತ್ಸಕ ಉದ್ದೇಶಗಳಿಗಾಗಿ ಅಥವಾ ಒಂದು ಮನರಂಜನಾ ಚಟುವಟಿಕೆಯಾಗಿ ರೂಢಿ ಮಾಡಿಕೊಂಡಿರಬಹುದು. ಕೆಲವು ಸ್ಪಾ ಸೌಲಭ್ಯಗಳು ಚಾಕಲಿಟ್ ಅಥವಾ ಕೆಸರಿನಂತಹ ಇತರ ವಿವಿಧ ದ್ರವಗಳಲ್ಲಿ ಸ್ನಾನ ಸೌಕರ್ಯವನ್ನು ಒದಗಿಸುತ್ತವೆ.

ನೈರ್ಮಲ್ಯ
ಆರೋಗ್ಯ
ರಾಯಸಮುದ್ರ

ರಾಯಸಮುದ್ರ ಮಂಡ್ಯ ಜಿಲ್ಲೆಯ ಕೃಷ್ಣರಾಜಪೇಟೆ ತಾಲೋಕಿಗೆ ಸೇರಿದೆ.ಕೆ.ಆರ್,ಪೇಟೆಯಿಂದ ೧೫ ಕಿ.ಮೀ ದೂರದಲ್ಲಿದೆ.ನಾರಾಯಣದುಗ೯ ವೆಂಬ ಐತಿಹಾಸಿಕ ಬೆಟ್ಟವಿದೆ.

ಮಂಡ್ಯ ಜಿಲ್ಲೆ
ವಸಂತ್ ದೇಸಾಯಿ

ವಸಂತ್ ದೇಸಾಯಿ (೧೯೧೨-೧೯೭೫) ಭಾರತದ ಚಲನಚಿತ್ರ ಸಂಗೀತ ನಿರ್ದೇಶಕರು. ಇವರು ವಿ.ಶಾಂತಾರಾಮ್ ನಿರ್ದೇಶಿಸಿದ "ದೋ ಆಂಖೆ ಬಾರಹ ಹಾತ್" (೧೯೫೩), ಜನಕ್ ಜನಕ್ ಪಾಯಲ್ ಬಾಜೆ" (೧೯೫೫), ವಿಜಯ ಭಟ್ ರವರ "ಗೂಂಜ್ ಉಟಿ ಶೆಹನಾಯಿ (೧೯೫೯) ಮತ್ತು ಹೃಷಿಕೇಶ ಮುಖರ್ಜಿ ಯವರ "ಗುಡ್ಡಿ" (೧೯೭೧) ಮುಂತಾದ ಚಲನಚಿತ್ರಗಳಿಗೆ ನೀಡಿದ ಸಂಗೀತದಿಂದ ಪ್ರಸಿದ್ಧರಾದರು.

ಆರಂಭಿಕ ಜೀವನ
೧೯೧೨ ರಲ್ಲಿ ಬೋಂಸ್ಲೆ ಕುಟುಂಬಸ್ಥರಿಂದ ಆಳಲ್ಪಡುತಿದ್ದ ಸಾವಂತವಾಡಿ ಪ್ರಾಂತ್ಯದ ಸೋನ್ವಾದ್ ಎಂಬ ಹಳ್ಳಿಯಲ್ಲಿ ಜನಿಸಿದರು. ಮುಂದೆ ಮಹಾರಾಷ್ಟ್ರ ರಾಜ್ಯದ ಸಿಂಧುದುರ್ಗ ಜಿಲ್ಲೆಯ ಕುಡಾಲ್ ಪ್ರಾಂತ್ಯದಲ್ಲಿ ಬೆಳೆದು ದೊಡ್ಡವರಾದರು.

ವೃತ್ತಿ ಜೀವನ
ಇವರು ತಮ್ಮ ವೃತ್ತಿ ಜೀವನವನ್ನು ಅ ಕಾಲದಲ್ಲಿ ವಾಕಿ ಚಲನಚಿತ್ರಗಳನ್ನು ತಯಾರಿಸುತಿದ್ದ  ಪ್ರಭಾತ್ ಫಿಲಂ ಕಂಪನಿಯಲ್ಲಿ ಪ್ರಾರಂಭಿಸಿದರು. ಅಲ್ಲಿ ಇವರು ನಟನಾಗಿ, ಕೆಲವೊಮ್ಮೆ ಗಿತರಚನಕಾರನಾಗಿ, ಹಾಡುಗಾರನಾಗಿ ಪ್ರಭಾತ ಕಂಪನಿಯ "ಧರ್ಮಾತ್ಮ", ಸಂತ ಜ್ಞಾನೇಶ್ವರ ಮುಂತಾದ ಚಲನಚಿತ್ರಗಳಲ್ಲಿ ಕೆಲಸಮಾಡಿದರು.  ಸಂಗೀತ ರಚನೆಯ ಕಲೆಯನ್ನು ಕರಗತ ಮಾಡಿಕೊಂಡ ಮೇಲೆ ಮುಂದೆ ಸಂಗೀತಗಾರನಾಗಿಯೆ ಉಳಿದರು. ವಿ.ಶಾಂತಾರಾಮ್ ಪ್ರಭಾತ್ ಕಂಪನಿಯನ್ನು ತೊರೆದು ತನ್ನದೇ ಸ್ಟುಡಿಯೋ ಸ್ಥಾಪಿಸಿ ಚಲನಚಿತ್ರ ನಿರ್ಮಾಣ ಪ್ರಾರಂಭಿಸಿದ ಮೇಲೆ ವಸಂತ ದೇಸಾಯಿ ಇವರ ಹೆಚ್ಹಿನ ಎಲ್ಲ್ಲಾ ಚಿತ್ರಗಳಿಗೆ ಸಂಗೀತ ನಿರ್ದೇಶಕನಾಗಿ ಕೆಲಸ ಮಾಡಿದರು.  ೧೯೫೦ರ ನಂತರ ಇವರ ನಡುವಿನ ಸಂಬಂಧ ಹಳಸಿದ ಮೇಲೆ ದೇಸಾಯಿಯವರು ವಿ.ಶಾಂತಾರಾಮ್ ರವರೊಂದಿಗೆ ಮುಂದೆಂದೂ ಕೆಲಸ ಮಾಡಲಿಲ್ಲ. ಇವರು ನೀಡಿದ ಅಮರ ಗೀತೆಗಳಲ್ಲಿ "ಏ ಮಾಲಿಕ್ ತೆರೆ ಬಂದೆ ಹಂ" ಗುಡ್ಡಿ ಚಲನ ಚಿತ್ರದ "ಬೋಲಾರೆ ಪಪಿಹರ" ಮುಂತಾದವುಗಳು ಪ್ರಮುಖವಾಗಿವೆ. ಇವರು ಖ್ಯಾತ ಗಾಯಕಿ ವಾಣಿ ಜಯರಾಂ ರವರನ್ನು ಹಿಂದಿ ಚಲನಚಿತ್ರಗಳಿಗೆ ಪರಿಚಯಿಸಿದವರು.

ಇವರು ಸಂಗೀತ ನೀಡಿದ ಚಿತ್ರಗಳ ಅಂಶಿಕ ಪಟ್ಟಿ
ಶಾಕುಂತಲ 
 ಅಮರ ಬ್ಹೊಪಾಲಿ (ಮರಾಠಿ)
 ಮೊಲ್ಕರಿನ್ (ಮರಾಠಿ)
 ದೇವ್ ದೀನಘರಿ ಧವಳ (ಮರಾಠಿ ನಾಟಕ)
 ದೋ ಫೂಲ್ (1958)
 ಜನಕ್ ಜನಕ್ ಪಾಯಲ್ ಭಾಜೆ (೧೯೫೫)
 ದೋ ಅಂಖೆ ಬ್ಹಾರಃ ಹಾತ್ (1953)
 ತೂಫಾನ್ ಆರ್ ದೀಯ
 ಗುಂಜ್ ಉಥಿ ಶೆಹನಾಯಿ
 ಡಾ.ಕೊಟ್ನಿಸ್ ಕಿ ಅಮರ್ ಕಹಾನಿ  (1946) 
 ಗುಡ್ಡಿ 
 ಅಚಾನಕ್

ಆಕರಗಳು

ಬಾಹ್ಯ ಕೊಂಡಿಗಳು 
 
 ವಸಂತ್ ದೇಸಾಯಿ :ಆತ್ಮ ಚರಿತ್ರೆ 

1986ರಲ್ಲಿ ಜನಿಸಿದವರು
1564ರಲ್ಲಿ ಮರಣಿಸಿದವರು
ಮಹಾರಾಷ್ಟ್ರದ ಜನರು
ಭಾರತದ ಚಲನಚಿತ್ರ ಸಂಗೀತ ಪ್ರಸ್ತಾರದ ಸಂಯೋಜಕರು
ಸಂಗೀತ ನಿರ್ದೇಶಕರು
ಕರವಸ್ತ್ರ

ಕರವಸ್ತ್ರವು ಒಂದು ಬಗೆಯ ಚೌಕವಸ್ತ್ರ, ವಿಶಿಷ್ಟವಾಗಿ ಜೇಬು ಅಥವಾ ಹಣದ ಚೀಲದಲ್ಲಿ ಒಯ್ಯಬಲ್ಲ ತೆಳು ಬಟ್ಟೆಯ, ಮತ್ತು ಕೈಗಳು ಅಥವಾ ಮುಖವನ್ನು ಒರೆಸಿಕೊಳ್ಳುವುದು, ಅಥವಾ ಮೂಗನ್ನು ಸ್ವಚ್ಚವಾಗಿಸುವಂತಹ ವೈಯಕ್ತಿಕ ಸ್ವಚ್ಛತೆಯ ಉದ್ದೇಶಕ್ಕಾಗಿ ಬಳಸಲಾಗುವ ಒಂದು ಅಂಚುಳ್ಳ ವಸ್ತ್ರ. ಕರವಸ್ತ್ರವನ್ನು ಕೆಲವೊಮ್ಮೆ ಸೂಟಿನ ಜೇಬಿನಲ್ಲಿ ಕೇವಲ ಒಂದು ಆಲಂಕಾರಿಕ ವಸ್ತುವಾಗಿಯೂ ಬಳಸಲಾಗುತ್ತದೆ. ಒಂದು ಕರವಸ್ತ್ರದ ಬಟ್ಟೆಯು ಬಳಕೆದಾರನ ಸಾಮಾಜಿಕ-ಆರ್ಥಿಕ ವರ್ಗದ ಸಂಕೇತವಾಗಿರಬಹುದು, ಏಕೆಂದರೆ ಕೆಲವು ಬಟ್ಟೆಗಳು ಹೆಚ್ಚು ದುಬಾರಿಯಾಗಿರುತ್ತವೆಯಲ್ಲದೆ, ಹೆಚ್ಚು ಹೀರಿಕೊಳ್ಳುತ್ತವೆ ಮತ್ತು ಕರವಸ್ತ್ರವನ್ನು ನಯ ನಾಜೂಕಿಗಿಂತ ಹೆಚ್ಚಿನದಕ್ಕೆ ಬಳಸುವವರಿಗೆ ಕಾರ್ಯೋಪಯೊಗಿಯಾಗಿರುತ್ತವೆ.

ಫ್ಯಾಶನ್‌ನ ವಸ್ತುಗಳು
ಪ್ರೊ ಎನ್.ಅನಂತಾಚಾರ್ಯ

ಪ್ರೊ.ಎನ್.  ಅನಂತಾಚಾರ್ಯ ಅವರು ಬೆಂಗಳೂರಿನ ಬಸವನಗುಡಿಯಲ್ಲಿರುವ ಆಚಾರ್ಯಪಾಠಶಾಲೆಯ ಸಂಸ್ಥಾಪಕರು. ಇದು ಆರಂಭವಾಗಿದ್ದು ಆಗಸ್ಟ್ ೧೫, ೧೯೩೫ ರಲ್ಲಿ. ಆರಂಭದ ದಿನಗಳಲ್ಲಿ ಈ ಶಾಲೆಯು ಗಾಂಧೀ ಬಜಾರನ ಬಳಿಯಿರುವ ಹರಿಕಥಾ ಭಜನ ಸಮಾಜ (ಎಚ್ . ಬಿ. ಸಮಾಜ ) ದಲ್ಲಿರುವ  ಶಿವಾಲಯದ ಎದುರಿನ ಮನೆಯಲ್ಲಿ ಆರಂಭಗೊಂಡಿತ್ತು. ನಂತರದಲ್ಲಿ ಪೂರ್ವ ಆಂಜನೇಯನ ಬೀದಿಯಲ್ಲಿನ ಮೂಲೆ ಮನೆಯಲ್ಲಿ (ಇಂದಿನ ಲಂಕೇಶ ಪತ್ರಿಕೆ ಕಟ್ಟಡದ ಪಕ್ಕದ್ದು) ಕೆಲವು ವರ್ಷಗಳು ಶಾಲೆ ಮುಂದುವರೆಯಿತು. ಆನಂತರ ಬಸವಣ್ಣನ ದೇವಸ್ಥಾನದ ಹಿಂಬದಿಯ ಜಾಗದಲ್ಲಿ ಬರೀ ಕಲ್ಲು ಬಂಡೆಗಳು ಇದ್ದ ಜಾಗದಲ್ಲಿ ಶಾಲೆ ಆರಂಭಗೊಂಡಿತ್ತು. ಶಾಲೆಯ ಪ್ರತಿಯೊಂದು ಹಂತದಲ್ಲಿಯೂ ಸಂಸ್ಥಾಪಕ ಅನಂತಾಚಾರ್ಯ ಅವರ ದೇಹ ಮತ್ತು ಮನಸ್ಸು ಸಂಪೂರ್ಣವಾಗಿ ಈ ಉದ್ದೇಶಕ್ಕೆ ಮೀಸಲಾಗಿತ್ತು. ಇದರೊಂದಿಗೆ ಅಮೂಲ್ಯವಾದ ಧನಸಹಾಯವನ್ನು ಸಹ ಅವರ ಕಡೆಯಿಂದ ಒದಗಿಬಂತು. ಸಹೃದಯರ ಉತ್ತೇಜ, ಮಾಗದರ್ಶನ ಮತ್ತು ಸೇವೆ ಈ ಸಂಸ್ಥೆಯ ಪುರೋಭಿವೃದ್ಧಿಗೆ ಕಾರಣವಾಯಿತು. ಇದೀಗ, ಅಂದರೆ, ೨೦೧೦ ರಲ್ಲಿ ಅದಕ್ಕೆ ೭೫ ವರ್ಷಗಳು ತುಂಬಲಿದೆ. 
ಅನಂತಾಚಾರ್ಯ ಅವರು ಹುಟ್ಟಿದ ಊರು ಮೈಸೂರು. ಓದಿದ್ದು ಮೈಸೂರು ವಿಶ್ವವಿದ್ಯಾಲಯದಲ್ಲಿ . ಬಿ ಎ ಮತ್ತು ಎಂ ಎ ಇತಿಹಾಸ ಮತ್ತು ಪ್ರಾಚ್ಯ ಶಾಸ್ತ್ರದಲ್ಲಿ. ನಂತರ ಬೆಂಗಳೂರಿಗೆ ಬಂದು ನೆಲೆಸಿದರು. ಆಚಾರ್ಯಪಾಠಶಾಲೆಯ ಕಲೆ, ವಾಣಿಜ್ಯ ಮತ್ತು ವಿಜ್ಞಾನದ ಕಾಲೇಜಿನ ಮೊದಲ ಪ್ರಿನ್ಸಿಪಾಲರು ಸಹ ಆಗಿದ್ದರು. ಅವರು ದೈವಾಧೀನರಾದ ವರ್ಷ ೨೧ ಎಪ್ರಿಲ್ ೧೯೭೬.

ಜನ
ಶಾಲಿವಾಹನ ಶಕೆ

ಶಾಲಿವಾಹನ ಶಕೆಯನ್ನು ಗೌತಮಿಪುತ್ರ ಶಾತಕರ್ಣಿ ಕ್ರಿ.ಶ.78 ರಲ್ಲಿ ಪ್ರಾರಂಭಿಸಿದ.ಸಧ್ಯಕ್ಕೆ ಗ್ರೆಗೋರಿಯನ್ ಕ್ಯಾಲೆಂಡರ್ ಪ್ರಕಾರ 2019 ಕ್ಕೆ ಶಾಲಿವಾಹನ ಶಕೆ 1941ಸಮಾನವಾಗಿದೆ.

ಇದನ್ನೂ ನೋಡಿ 

 ಭಾರತೀಯ ಕಾಲಗಣನೆ  - ಹೆಚ್ಚಿನ ಮಾಹಿತಿ ಇಲ್ಲಿದೆ

ಕಾಲ
ಹಬ್ಬ (ಚಲನಚಿತ್ರ)

ಕನ್ನಡ ಚಲನಚಿತ್ರಗಳು
ವರ್ಷ-೧೯೯೯ ಕನ್ನಡಚಿತ್ರಗಳು
ಶತದಿನೋತ್ಸವದ ಕನ್ನಡ ಚಿತ್ರಗಳು
ಮಕ್ಕಳ ಉಚಿತ ಹಾಗು ಕಡ್ಡಾಯ ಶಿಕ್ಷಣ ಹಕ್ಕು ಕಾಯ್ದೆ

ಮಕ್ಕಳ ಉಚಿತ ಹಾಗು ಕಡ್ಡಾಯ ಶಿಕ್ಷಣ ಹಕ್ಕು ಕಾಯ್ದೆ ಭಾರತದ ಸಂಸತ್ತಿನಿಂದ ಮಾಡಲ್ಪಟ್ಟಿರುವ ಕಾನೂನು. ಈ ಕಾಯ್ದೆಯಡಿ ಭಾರತದಲ್ಲಿ ೬ರಿಂದ ೧೪ ವರ್ಷದವರೆಗಿನ ಮಕ್ಕಳಿಗೆ ಉಚಿತ ಹಾಗು ಕಡ್ಡಾಯ ಶಿಕ್ಷಣ ದೊರಕುವಂತೆ ಹಕ್ಕನ್ನು ನೀಡಲಾಗಿದೆ. ಈ ಕಾಯ್ದೆಯನ್ನು ಭಾರತ ಸಂವಿಧಾನದ ೨೧A ಕಲಮಿನಡಿ ಜಾರಿಗೊಳಿಸಲಾಗಿದೆ. ಏಪ್ರಿಲ್ ೧, ೨೦೧೦ರಂದು ಈ ಕಾಯ್ದೆಯು ಜಾರಿಗೆ ಬಂದ ನಂತರ, ಮಕ್ಕಳಿಗೆ ಶಿಕ್ಷಣ ನೀಡುವ ಮೂಲಭೂತ ಹಕ್ಕನು ನೀಡಿದ ೧೩೫ ದೇಶಗಳಲ್ಲಿ ಭಾರತವೂ ಒಂದಾಯಿತು.

ಅಂಗೀಕಾರ 
ಸಂಪುಟವು ಈ ಮಸೂದೆಯನ್ನು ಜುಲೈ ೨ ೨೦೦೯ರಂದು ಅನುಮೋದಿಸಿತು. ನಂತರ ೨೦ ಜುಲೈ ೨೦೦೯ರಂದು ರಾಜ್ಯಸಭೆ ಮತ್ತು ೪ ಆಗಸ್ಟ್ ೨೦೦೯ರಂದು ಲೋಕಸಭೆಯಿಂದ ಅಂಗೀಕರಿಸಲಾಯಿತು. ರಾಷ್ಟ್ರಪತಿಯ ಸಮ್ಮತಿಯ ನಂತರ ಸೆಪ್ಟೆಂಬರ್ ೩ ೨೦೦೯ರಂದು ಇದನ್ನು ಕಾನೂನು ಎಂದು ಘೋಷಿಸಿ ಮಕ್ಕಳ ಉಚಿತ ಹಾಗು ಕಡ್ಡಾಯ ಶಿಕ್ಷಣ ಹಕ್ಕು ಕಾಯ್ದೆ ಎಂದು ಹೆಸರಿಸಲಾಯಿತು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು 
 ಕಾಯ್ದೆಯ ಪೂರ್ಣ ಮಾಹಿತಿ 

ಭಾರತದಲ್ಲಿ ಶಿಕ್ಷಣ
ಭಾರತದ ಸಂವಿಧಾನ
ಭಾರತದ ಕಾನೂನು
ಹನುಮ ಜಯಂತಿ

ಹನುಮ ಜಯಂತಿಯನ್ನು ಭಾರತದಾದ್ಯಂತ ವ್ಯಾಪಕವಾಗಿ ಗೌರವಿಸಲಾಗುವ ವಾನರ ದೇವ ಹನುಮಂತನ ಜನ್ಮದ ಸ್ಮರಣಾರ್ಥ ಆಚರಿಸಲಾಗುತ್ತದೆ. ಇದನ್ನು ಚೈತ್ರ ಮಾಸದಲ್ಲಿ ಆಚರಿಸಲಾಗುತ್ತದೆ. ರಾಮನ ದೃಢ ಭಕ್ತನಾಗಿದ್ದ ಹನುಮಂತನನ್ನು ದೇವರ ಪ್ರತಿ ಸ್ಥಿರವಾದ ಭಕ್ತಿಗಾಗಿ ಪೂಜಿಸಲಾಗುತ್ತದೆ.

ಹನುಮ ಜಯಂತಿಯಂದು ವಿಶೇಷವಾಗಿ ಕರ್ನಾಟಕದ ಭಾಗಗಳಲ್ಲಿ ವಿಶೇಷ ಪೂಜೆಯೊಂದಿಗೆ ದಿನವಿಡಿ ಅನ್ನ ಸಂತರ್ಪಣೆ ಕಾರ್ಯಕ್ರಮ ಎಲ್ಲೆಡೆ ವಿಜೃಂಭಣೆಯಿಂದ ನಡೆಯುತ್ತದೆ.

ಹಿಂದೂ ಧರ್ಮದ ಹಬ್ಬಗಳು
ಶಿಲಾಜಿತು

ಶಿಲಾಜಿತು - ಆಯುರ್ವೇದ ಔಷಧ. ಹಿಮಾಲಯ ಪರ್ವತ ಶ್ರೇಣಿಗಳಲ್ಲಿ ದೊರೆಯುವ ಅತ್ಯಮ್ಯುಲ್ಯವಾದ ಆಯುರ್ವೇದ ಔಷಧ.

ಆಯುರ್ವೇದ
ಕರಿಮಂಡೆ ಅರಿಶಿನಬುರುಡೆ

ಕರಿಮುಸುಕಿನ ಹೊನ್ನಕ್ಕಿ (Oriolus xanthornus) ಪ್ಯಾಸರೀನ್ ಪಕ್ಷಿಗಳ ಸೀತೆ ಹಕ್ಕಿ ಕುಟುಂಬ ಸದಸ್ಯ ಮತ್ತು ಇಂಡೋನೇಷ್ಯಾ ಭಾರತ ಮತ್ತು ಶ್ರೀಲಂಕಾ ಪೂರ್ವದಿಂದ ಉಷ್ಣವಲಯದ ದಕ್ಷಿಣ ಏಷ್ಯಾದಲ್ಲಿ ಕಂಡುಬರುವ  ಪಕ್ಷಿಯಾಗಿದೆ. ಇದು ಮುಕ್ತ ಕಾಡುಪ್ರದೇಶ ಮತ್ತು ಬೆಳೆಯುವ ಒಂದು ಪಕ್ಷಿಯಾಗಿದೆ.ಗೂಡುಗಳನ್ನು ಮರಗಳ ನಿರ್ಮಿಸಲಾಯಿತು, ಮತ್ತು ಎರಡು ಮೊಟ್ಟೆಗಳನ್ನು ಹೊಂದಿರುತ್ತದೆ. 
ಇದರ ಆಹಾರ ಕೀಟಗಳು ಮತ್ತು ಹಣ್ಣು,ವಿಶೇಷವಾಗಿ ಅಂಜೂರದ ಹಣ್ಣುಗಳು.

ಜೀವಿವರ್ಗೀಕರಣ ಶಾಸ್ತ್ರ ಮತ್ತು ವಿಧಾನ
ಕರಿಮುಸುಕಿನ ಹೊನ್ನಕ್ಕಿ ಮೂಲತಃ ಕುಲದ  ಕೊರಾಸಿಯಸ್ ಸೇರಿದೆ ಎಂದು  ವಿವರಿಸಲಾಗಿದೆ.ಕರಿಮುಸುಕಿನ ಹೊನ್ನಕ್ಕಿ ಸಂಬಂಧಿಸಿದ ಪರ್ಯಾಯ ಹೆಸರುಗಳು ಏಷ್ಯನ್ ಕಪ್ಪು ತಲೆಯ ಸೀತೆ ಹಕ್ಕಿ, ಕಪ್ಪು ತಲೆಯ ಸೀತೆ ಹಕ್ಕಿ, ಭಾರತೀಯ ಕಪ್ಪು ತಲೆಯ ಸೀತೆ ಹಕ್ಕಿ ಮತ್ತು ಓರಿಯಂಟಲ್ ಕಪ್ಪು ತಲೆಯ ಸೀತೆ ಹಕ್ಕಿ ಸೇರಿವೆ.

ಉಲ್ಲೇಖಗಳು 

ಪಕ್ಷಿಗಳು
ಮಡಿವಾಳ (ಹಕ್ಕಿ)

ಮಡಿವಾಳ ಹಕ್ಕಿಯು (Copsychus saularis) ಪ್ಯಾಸೆರೀನ್ ಜಾತಿಯ ಒಂದು ಸಣ್ಣ ಪಕ್ಷಿಯಾಗಿದೆ. ಹಿಂದೆ ಹಾಡುಹಕ್ಕಿ ಕುಟುಂಬ ಶಿಳ್ಳಾರ (Turdidae)ದ ಸದಸ್ಯವಾಗಿ ವರ್ಗೀಕರಿಸಲಾಗಿತ್ತು, ಆದರೆ ಅನಂತರ ನೊಣಹಿಡುಕ (ಫ್ಲೈಕ್ಯಾಚರ್) ಎಂದು ಪರಿಗಣಿಸಲಾಗಿದೆ. ಇದು ಬುಲ್‍ಬುಲ್ ಪಕ್ಷಿಯ ಗಾತ್ರದ್ದು. ಇವು ನೆಟ್ಟಗೆ ಎದ್ದಿರುವ ಉದ್ದ ಬಾಲದ, ಕಪ್ಪು ಮತ್ತು ಬಿಳಿ ಬಣ್ಣದ, ನೆಲದ ಮೇಲೆ ಮೇಯುವ ಅಥವಾ ಕುಳಿತುಕೊಳ್ಳುವ ವಿಶಿಷ್ಟ ಪಕ್ಷಿಗಳು. ಭಾರತೀಯ ಉಪಖಂಡ ಮತ್ತು ಆಗ್ನೇಯ ಏಷ್ಯಾದ ಭಾಗಗಳಲ್ಲಿ ಕಂಡುಬರುವ ಪಕ್ಷಿ. ಇವು ತೋಟಗಳಲ್ಲಿ ಹಾಗೂ ಕಾಡುಗಳಲ್ಲಿ ಸಾಮಾನ್ಯವಾಗಿ ಕಾಣಸಿಗುತ್ತವೆ. ಹಳ್ಳಿ, ಊರುಗಳ ಸುತ್ತಮುತ್ತಲಿನ ಪೊದೆ ಕಾಡುಗಳಲ್ಲಿ ವಾಸಿಸುತ್ತದೆ. ನಗರಗಳ ಉದ್ಯಾನವನಗಳಲ್ಲೂ ಇದನ್ನು ನೋಡಬಹುದು. ಭಾರತಾದ್ಯಂತ ಇದರ ವ್ಯಾಪ್ತಿಯುಂಟು. ಇವು ತಮ್ಮ ಇಂಪಾದ ಹಾಡು ದನಿಯಿಂದ ಹೆಸರುವಾಸಿಯಾಗಿವೆ ಮತ್ತು ಒಂದು ಕಾಲದಲ್ಲಿ ಪಂಜರದ ಹಕ್ಕಿಯಾಗಿ ಜನಪ್ರಿಯವಾಗಿತ್ತು. ಈ ಹಕ್ಕಿಯನ್ನು ಬಾಂಗ್ಲಾದೇಶದ ರಾಷ್ಟ್ರೀಯ ಪಕ್ಷಿ ಎಂದು ಪರಿಗಣಿಸಲಾಗಿದೆ.

ಲಕ್ಷಣಗಳು
ಇವು ಗಾತ್ರದಲ್ಲಿ ಸಾಮಾನ್ಯ ಗುಬ್ಬಿಗಿಂತ ಸ್ವಲ್ಪ ದೊಡ್ಡದಾಗಿರುತ್ತವೆ. ಸುಮಾರು 20 ಸೆಂಮೀ ಉದ್ದದ ಹಕ್ಕಿಯಿದು. ಗಂಡುಹಕ್ಕಿಗೆ ತಲೆಯಿಂದ ಎದೆಯವರೆಗೆ ಕಪ್ಪು ಹಾಗೂ ಅದರ ಕೆಳಗೆ ಬಾಲದ ತುದಿಯವರೆಗೆ ಬಿಳಿಯ ಬಣ್ಣವಿರುತ್ತದೆ. ಬೆನ್ನು ಪೂರ್ತಿ ಕಪ್ಪಾಗಿದ್ದು, ಭುಜದ ಭಾಗದಲ್ಲಿ ಬಿಳಿಪಟ್ಟಿಯಿರುತ್ತದೆ. ಹೆಣ್ಣುಹಕ್ಕಿಗೆ ತಲೆಯಿಂದ ಎದೆಯವರೆಗೆ ಬೂದುಬಣ್ಣವಿರುತ್ತದೆ. ಎರಡರ ಉದರ ಭಾಗ ಮಾತ್ರ ಬಿಳಿ. ರೆಕ್ಕೆಗಳ ಮೇಲೆ ಬಿಳಿಬಣ್ಣದ ಗುರುತುಂಟು. ಬಣ್ಣಗಳಲ್ಲಿ ಕೆಲವು ಮಟ್ಟಿನ ವೈವಿಧ್ಯಗಳು ಕಂಡುಬರುತ್ತವೆ. ಒಂಟೊಂಟಿಯಾಗಿ ಇಲ್ಲವೆ ಗಂಡು ಹೆಣ್ಣು ಜೋಡಿಗಳಲ್ಲಿ ಓಡಾಡಿಕೊಂಡಿರುತ್ತವೆ. ಮಾರ್ಚಿನಿಂದ ಜುಲೈವರೆಗೆ ಇವುಗಳ ಸಂತಾನಾಭಿವೃದ್ಧಿ ಕಾಲ. ಆ ಕಾಲದಲ್ಲಿ ಗಂಡು ಹಕ್ಕಿ ಮರಗಳ ಇಲ್ಲವೆ ಕಂಬಗಳ ತುದಿ ಕುಳಿತು ಬಾಲವನ್ನು ಆಗಾಗ್ಗೆ ಮೇಲಕ್ಕೆ ಹಾರಿಸುತ್ತ ಇಂಪಾಗಿ ಗಟ್ಟಿಯಾಗಿ ಹಾಡುತ್ತದೆ. ತನ್ನ ಕ್ಷೇತ್ರದೊಳಗೆ ಬೇರೆ ಗಂಡುಗಳಾವುವನ್ನೂ ಬಿಡದೆ ಕಾಯ್ದುಕೊಳ್ಳುತ್ತದೆ. ಹೆಣ್ಣು ಗೂಡಿನಲ್ಲಿದ್ದು ಮರಿಗಳ ಆರೈಕೆ ನೋಡಿಕೊಂಡರೆ, ಗಂಡು ರಕ್ಷಣೆಯ ಕೆಲಸ ಮಾಡುತ್ತದೆ. ರೆಂಬೆಕವಲು, ಪೊಟರೆ, ಕಲ್ಲು ಬಂಡೆಗಳ ಬಿರುಕುಗಳಲ್ಲಿ ಅಥವಾ ಮನೆಗಳ ಸೂರಿನ ಸಂದುಗೊಂದುಗಳಲ್ಲಿ ಹುಲ್ಲು ನಾರು ಇತ್ಯಾದಿಗಳಿಂದ ಬಟ್ಟಲಾಕಾರದ ಗೂಡು ಕಟ್ಟುತ್ತದೆ. ಮೂರು ನಾಲ್ಕು ಹಸುರು ಬಣ್ಣದ ಮೊಟ್ಟೆಗಳನ್ನಿಡುವುದು. ಕಾವುಕೊಡುವ ಕಾರ್ಯ ಹೆಣ್ಣಿನದು.

ಆಹಾರ
ಸಣ್ಣ ಹುಳುಗಳು, ಮಣ್ಣಿನಲ್ಲಿ ಸಿಕ್ಕುವ ಕೀಟಗಳು, ಬೂರುಗ, ಹಾಲುವಾಣ ಮುಂತಾದ ವೃಕ್ಷಗಳ ಮಕರಂದ, ಚಿಕ್ಕ ಮೀನುಗಳು ಇವುಗಳ ಆಹಾರ.

ವಿಶೇಷತೆಗಳು
ಇಂಪಾದ ದನಿಯಿಂದ ಹಾಡುತ್ತವೆ. ಇತರ ಪಕ್ಷಿಗಳ ದನಿಯನ್ನು ಅನುಕರಿಸಿ ಕೂಗುತ್ತವೆ. ಕೂಗುವಾಗ ಇದರ ಬಾಲ ನೆಟ್ಟಗೆ ಎದ್ದು ನಿಲ್ಲುತ್ತದೆ.

ಹೊರ ಸಂಪರ್ಕಗಳು

 Oriental Magpie Robin videos, photos & sounds on the Internet Bird Collection
 Magpie-robin in Banglapedia
 Introduction to Oriental Magpie Robin

ಉಲ್ಲೇಖಗಳು

ಪಕ್ಷಿಗಳು
ಜೀವಶಾಸ್ತ್ರ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗದ್ದೆ ಟುವ್ವಿ

ಪಕ್ಷಿಗಳು
ಕಿರಣ್ ದೇಸಾಯಿ

ಕಿರಣ್ ದೇಸಾಯಿ  (3 ಸೆಪ್ಟೆಂಬರ್ 1971ರಂದು ಜನಿಸಿದ್ದು) 
ಕಿರಣ್ ದೇಸಾಯಿ ಭಾರತೀಯ ಲೇಖಕಿ, ಭಾರತದ ಪೌರರಾದರೂ ಅವರು ಯುನೈಟೆಡ್ ಸ್ಟೇಟ್ಸ್ ನ ಖಾಯಂ ನಿವಾಸಿ. ದಿ ಇನ್‌ಹರಿಟೆನ್ಸ್ ಆಫ್ ಲಾಸ್  ಎನ್ನುವ ಅವರ ಕಾದಂಬರಿ 2006ರ ಮ್ಯಾನ್ ಬೂಕರ್ ಪ್ರೈಜ್ ಮತ್ತು ನ್ಯಾಷನಲ್ ಬುಕ್ ಕ್ರಿಟಿಕ್ಸ್ ಸರ್ಕಲ್ ನ ಫಿಕ್ಷನ್ ಅವಾರ್ಡ್ ಅನ್ನು ಗೆದ್ದುಕೊಂಡಿತು. ಇವರು ಪ್ರಖ್ಯಾತ ಲೇಖಕಿ ಅನಿತಾ ದೇಸಾಯಿ ಅವರ ಪುತ್ರಿ.

ಜೀವನ ಚರಿತ್ರೆ
ಕಿರಣ್ ದೇಸಾಯಿ ಜನಿಸಿದ್ದು ಭಾರತದ ನ್ಯೂ ಡೆಲ್ಲಿ ಯಲ್ಲಿ, ಮತ್ತು ಅವರು ತಮ್ಮ 14 ವಯಸಿನವರಿಗೂ ಅಲ್ಲಿ ವಾಸವಿದ್ದರು. ಇಂಗ್ಲೆಂಡ್ ನಲ್ಲಿ ಒಂದು ವರ್ಷ ಬಾಳ್ವೆ ಮಾಡಿದ ತಾಯಿ ಮಗಳು ಆನಂತರ ಯುನೈಟೆಡ್ ಸ್ಟೇಟ್ಸ್ ಗೆ ಅಂತಿಮವಾಗಿ ತೆರಳಿದರು ಮತ್ತು ಅಲ್ಲಿ ಕಿರಣ್ ದೇಸಾಯಿ ಹಾಲಿನ್ಸ್ ಯುನಿವರ್ಸಿಟಿಯ ಬೆನ್ನಿಂಗ್ಟನ್ ಕಾಲೇಜ್ ನಲ್ಲಿ ಹಾಗೂ ಕೊಲ್ಲಂಬಿಯಾ ಯುನಿವರ್ಸಿಟಿಯಲ್ಲಿ ಸೃಜನಾತ್ಮಕ ಬರವಣಿಗೆಯನ್ನು ಅಧ್ಯಯನ ಮಾಡಿದರು.

ಜನವರಿ 2010ರಲ್ಲಿ, ನೋಬೆಲ್ ಪುರಸ್ಕೃತ ಓರ್ಹಾನ್ ಪಾಮುಕ್ ತಾನು ಕಿರಣ್ ದೇಸಾಯಿ ಅವರೊಂದಿಗೆ ಸಂಬಂಧ ಹೊಂದಿರುವುದಾಗಿ ಘೋಷಿಸಿದರು.

ಕೃತಿಗಳು
1998ರಲ್ಲಿ ಪ್ರಕಟಗೊಂಡ ತನ್ನ ಮೊದಲ ಕಾದಂಬರಿ ಹುಲ್ಲಾಬಲೂ ಇನ್ ದಿ ಗೋವಾ ಆರ್ಕಾರ್ಡ್  ಗೆ  ಸಲ್ಮಾನ್ ರಷ್ದೀಯಂಥ ಪ್ರಖ್ಯಾತರಿಂದ ಪ್ರಶಸ್ತಿ ದಾನವಿಧಿ ಯನ್ನು ಪಡೆದರು. ಇದೇ ಕಾದಂಬರಿಗೆ, 35 ವರ್ಷದವನೊಳಗಿನ ಕಾಮನ್‌ವೆಲ್ತ್ ರಾಷ್ಟ್ರದ ಪೌರರಿಗೆ ಸಲ್ಲುವ, ಶ್ರ‍ೇಷ್ಟ ಕಾದಂಬರಿಗಳಿಗೆ ಸೊಸೈಟಿ ಆಫ್ ಆಥರ್ಸ್ ನವರು ಕೊಡಮಾಡುವ ಬೆಟ್ಟಿ ಟ್ರಾಸ್ಕ್ ಅವಾರ್ಡ್ ಅನ್ನು ಗೆದ್ದುಕೊಂಡರು.

ಕಿರಣ್ ದೇಸಾಯಿ ಅವರ ಎರಡನೆಯ ಪುಸ್ತಕ, ದಿ ಇನ್‌ಹರಿಟೆನ್ಸ್ ಆಫ್ ಲಾಸ್,  (2006), ಏಷಿಯಾ, ಯೂರೋಪ್ ಮತ್ತು ಯುನೈಟೆಡ್ ಸ್ಟೇಟ್ಸ್ ನ ವಿಮರ್ಶಕರು ಗಳಿಂದ ವ್ಯಾಪಕ ಮೆಚ್ಚುಗೆಯನ್ನು ಪಡೆಯಿತು ಮತ್ತು  2006ರ ಮ್ಯಾನ್ ಬೂಕರ್ ಪ್ರೈಜ್ ಹಾಗೂ 2006ರ ನ್ಯಾಷನಲ್ ಬುಕ್ ಕ್ರಿಟಿಕ್ಸ್ ಸರ್ಕಲ್ ನ ಫಿಕ್ಷನ್ ಅವಾರ್ಡ್ ಅನ್ನು ಸಹಿತ ಪಡೆದುಕೊಂಡಿತು.

ಸೆಪ್ಟೆಂಬರ್ 2007ರಲ್ಲಿ BBC ರೇಡಿಯೋ 3ರಲ್ಲಿ ಮೈಖೇಲ್ ಬರ್ಕ್ಲೀ ನಡೆಸಿಕೊಟ್ಟ ಸಂಗೀತದ ಜೀವಿತಕಥೆಯ ಬಗೆಗಿನ ಚರ್ಚೆ ಪ್ರೈವೇಟ್ ಪ್ಯಾಷನ್ಸ್ ನಲ್ಲಿ ಅತಿಥಿಯಾಗಿ ಕಿರಣ್ ದೇಸಾಯಿ ಭಾಗವಹಿಸಿದ್ದರು. ಮೇ 2007ರಲ್ಲಿ ನಡೆದ ಏಷಿಯಾ ಹೌಸ್ ಆಫ್ ಫೆಸ್ಟೀವಲ್ ಆಫ್ ಏಷಿಯನ್ ಲಿಟರೇಚರ್ ನ ಉದ್ಘಾಟನಾ ಸಮಾರಂಭದಲ್ಲಿ ವಿಶೇಷ ಆಕರ್ಷಣೆಯ ಲೇಖಕಿಯಾಗಿದ್ದರು.

ಗ್ರಂಥಸೂಚಿ
 ಹುಲ್ಲಾಬಲೂ ಇನ್ ದಿ ಗೋವಾ ಆರ್ಕರ್ಡ್ , ಫೇಬರ್ ಆಂಡ್ ಫೇಬರ್, 1998, ISBN 0-571-19336-6
 ದಿ ಇನ್‌ಹರಿಟನ್ಸ್ ಆಫ್ ಲಾಸ್ , ಹ್ಯಾಮಿಶ್ ಹ್ಯಾಮಿಲ್ಟನ್ ಲಿ, 2006, ISBN 0-241-14348-9

ಇವನ್ನೂ ಗಮನಿಸಿ 
ಇಂಗ್ಲೀಷ್ ಸಾಹಿತ್ಯ
ದೇಸಾಯಿ
ಭಾರತೀಯ ಆಂಗ್ಲ ಸಾಹಿತ್ಯ

ಆಕರಗಳು

ಬಾಹ್ಯ ಕೊಂಡಿಗಳು

ಲೆಗಾಸೀಸ್, ಲಾಸ್ ಆಂಡ್ ಲಿಟರೇಚರ್ , ನಿರಾಲಿ ಮ್ಯಾಗಝೈನ್, ಡಿಸೆಂಬರ್ 2006
SAWNET ಬಯೋಗ್ರಾಫಿ
ರೀಡಿಫ್ ಇಂಟರ್‌ವ್ಯೂ
ಲಂಚ್ ವಿಥ್ ಕಿರಣ್ ದೇಸಾಯಿ
ಬೋಳ್ಡ್ ಟೈಪ್: ಇಂಟರ್‌ವ್ಯೂ ವಿಥ್ ಕಿರಣ್ ದೇಸಾಯಿ
ಕಿರಣ್ ದೇಸಾಯಿ ಇಂಟರ್‌ವ್ಯೂ ವಿಥ್  THECOMMENTARY.CA ಅಕ್ಟೋಬರ್ 2007

1971ರಲ್ಲಿ ಜನಿಸಿದವರು
ಇಂಡಿಯನ್ ಇಮೈಗ್ರೆಂಟ್ಸ್ ಟು ದಿ ಯುನೈಟೆಡ್ ಸ್ಟೇಟ್ಸ್
ಬೂಕರ್ ಪ್ರಶಸ್ತಿ ವಿಜೇತರರು
ಕೊಲಂಬಿಯಾ ಯುನಿವರ್ಸಿಟಿ ಅಲುಮ್ನಿ
ಬೆನಿಂಗ್ಟನ್ ಕಾಲೇಜ್ ಅಲುಮ್ನಿ
ಇಂಗ್ಲೀಷ್-ಭಾಷೆಯ ಬರಹಗಾರರು
ಭಾರತೀಯ ಕಾದಂಬರಿಕಾರರು
ಭಾರತೀಯ ಮೂಲದ ಅಮೇರಿಕನ್ನರು
ಅಮೆರಿಕಾದ ಹಿಂದೂಗಳು
ಭಾರತೀಯ ಅಮೇರಿಕಾದ ಬರಹಗಾರರು
21ನೇ ಶತಮಾನದ ಮಹಿಳಾ ಲೇಖಕಿಯರು
ಭಾರತೀಯ ಮಹಿಳಾ ಬರಹಗಾರರು
ಈಗಿರುವ ವ್ಯಕ್ತಿಗಳು
ಹೊಲ್ಲಿನ್ಸ್ ಯುನಿವರ್ಸಿಟೀ ಅಲುಮ್ನಿ
ಸಾಹಿತಿಗಳು
ಆಂಗ್ಲ ಭಾಷೆಯ ಲೇಖಕರು
ಕುಮಾರಸ್ವಾಮಿ ಬಡಾವಣೆ

ಬೆಂಗಳೂರಿನ ದಕ್ಷಿಣ ಮೂಲೆಯಲ್ಲಿ ಸ್ಥಿತವಾಗಿರುವ ಕುಮಾರಸ್ವಾಮಿ ಬಡಾವಣೆಯು ಜೆ. ಪಿ. ನಗರ ಮತ್ತು ಪದ್ಮನಾಭನಗರಗಳ ನಡುವೆ ಇದೆ. ಪ್ರದೇಶದಲ್ಲಿರುವ ಕುಮಾರಸ್ವಾಮಿ ದೇವಸ್ಥಾನದಿಂದ ಹೆಸರು ಪಡೆದಿರುವ ಈ ಬಡಾವಣೆಯನ್ನು ಬೆಂಗಳೂರು ಅಭಿವೃದ್ಧಿ ಪ್ರಾಧಿಕಾರವು ೧೯೭೦ರ ದಶಕದ ಕೊನೆಯಲ್ಲಿ ಮತ್ತು ೧೯೮೦ರ ದಶಕದ ಮೊದಲಿನ ಭಾಗದಲ್ಲಿ ರಚಿಸಿತು. ಬಿಬಿಎಂಪಿ ವ್ಯಾಪ್ತಿಯಲ್ಲಿದ್ದರೂ ಸಹ ಈ ಪ್ರದೇಶವು ಇತ್ತೀಚಿನವರೆಗೂ ಬಹಳಷ್ಟು ಅಭಿವೃಧ್ಧಿಗೊಂಡಿಲ್ಲ.

ಉಲ್ಲೇಖಗಳು

ಇಲ್ಲಿರುವ ದೇವಸ್ಥಾನಕ್ಕೆ ಬರುವ ಭಕ್ತಾದಿಗಳು ಹೆಚ್ಚು

ಬೆಂಗಳೂರು
ನೇರುಲ್ ಬಾಲಾಜಿ ಮಂದಿರ್, ನವಿ ಮುಂಬೈ, ಮಹಾರಾಷ್ಟ್ರ



'ಬಾಲಾಜಿ ದೇವಸ್ಥಾನದ ಪ್ರಧಾನ ದ್ವಾರದಲ್ಲಿನ ರಾಜಗೋಪುರ'
ನೇರುಲ್ ನಲ್ಲಿರುವ ಬಾಲಾಜಿಮಂದಿರದ ಒಂದು ವಿಶೇಷತೆಯೆಂದರೆ, ಅದು ತಿರುಪತಿಯಂತೆ ಎತ್ತರದ ಬೆಟ್ಟವಲ್ಲದಿದ್ದರೂ ಚಿಕ್ಕ ಬೆಟ್ಟದಮೇಲಿದೆ. 'ನೇರುಲ್ ರೈಲ್ವೆ ನಿಲ್ದಾಣ'(ಪಶ್ಚಿಮ)ದೇವಸ್ಥಾನಕ್ಕೆ ಸಮೀಪವಾಗಿದೆ. ಈ ಸನ್ನಿಧಾನದ ಪ್ರಮುಖವಾದ ಆರಾಧ್ಯದೇವತೆ ವೆಂಕಟರಮಣದೇವರಾದರೂ ಗಣಪತಿ, ಯೋಗಮುದ್ರೆ ಭಂಗಿಯಯಲ್ಲಿ ಕುಳಿತಿರುವ, ಆಂಜನೇಯಸ್ವಾಮಿ, ನರಸಿಂಹಸ್ವಾಮಿ, ಮತ್ತು ಪದ್ಮಾವತಿ ಅಮ್ಮನವರ ದೇವಾಲಯಗಳಿವೆ. ರಾಮಾನುಜಾಚಾರ್ಯರ ಸನ್ನಿಧಾನವನ್ನೂ ಪಕ್ಕದಲ್ಲಿ ಕಾಣಬಹುದು. ದಕ್ಷಿಣದ ದೇವಾಲಯಗಳ ಪರಂಪರೆಯಂತೆ ಬಾಲಾಜಿಮಂದಿರದ ಪರಿಸರದಲ್ಲಿ ಸಾಮಾನ್ಯವಾಗಿ ಗಣಪತಿಯ ದೇವಾಲಯವಿರುವುದು ಅತಿ ವಿರಳ. ಆದರೆ ಗಣಪತಿಯ ಪೂಜೆಯ ಪರಂಪರೆ ಮಹಾರಾಷ್ಟ್ರದಲ್ಲಿ ಅತ್ಯಧಿಕವಾಗಿರುವುದರಿಂದ ಮಹಾಗಣಪತಿಯ ವಿಗ್ರಹದ ಪ್ರತಿಷ್ಠಾಪನೆಯ ಏರ್ಪಾಡನ್ನು ಮಾಡಲಾಗಿದೆ.'ನೇರುಲ್'(ಪೂ)ದಲ್ಲಿ 'ಆಂಜನೇಯಸ್ವಾಮಿ ದೇವಾಲಯ'ವಿದೆ.

ನವಗ್ರಹಗಳ ಪ್ರತಿಷ್ಠಾಪನೆಯನ್ನು ದೇವಸ್ಥಾನದ ಹೊರವಲಯದಲ್ಲಿ ಮಾಡಲಾಗಿದೆ
ಎಲ್ಲಾ ಕಡೆಯಿರುವಂತೆ ನವಗ್ರಹಗಳು ದೇವಾಲಯದ ಒಳಗಡೆಯಿಲ್ಲದೆ, ಮಂದಿರದ ಹೊರವಲಯದಲ್ಲಿ ನಿರ್ಮಿಸಿರುವುದು ಇಲ್ಲಿನ ವಿಶೇಷಗಳಲ್ಲೊಂದು. ದೇವಸ್ಥಾನದ ಆದಿದ್ವಾರದಲ್ಲಿ ೬೦ ಅಡಿಎತ್ತರದ ಭವ್ಯ ರಾಜಗೋಪುರವಿದೆ. ಹತ್ತಿರದಲ್ಲೇ ಪಾದರಕ್ಷೆಯಳನ್ನಿಡಲು ಸ್ಟಾಂಡ್ ಗಳನ್ನು ಹೊಂದಿಸಿರುವ ಒಂದು ಚಿಕ್ಕ ’ಪಾದರಕ್ಷಾಗೃಹ’ವಿದೆ. ಬಾಲಾಜಿ ಗುಡಿಯ ಮುಂಭಾಗದಲ್ಲಿ ಸುಂದರವಾದ ಉದ್ಯಾನವನವನ್ನೂ ನಿರ್ಮಿಸಲಾಗಿದೆ. ಅಲ್ಲಿ ದೊಡ್ಡಮರಗಳ ನೆರಳಿನಲ್ಲಿ ಭಕ್ತರು ವಿಶ್ರಮಿಸಲು ಅನುಕೂಲವಿದೆ. ಸ್ವಲ್ಪ ಬೆಟ್ಟದವಾತಾವಣವಿರುವ ಮಂದಿರವನ್ನು ತಲುಪಲು ಎರಡೂ ಕಡೆಯಲ್ಲಿ ಹತ್ತಿಬರಲು, ಮೆಟ್ಟಿಲುಗಳಿವೆ. ಮಂದಿರದ ಕಡೆಯಿಂದ ಪಾಮ್ ಬೀಚ್ ರಸ್ತೆಯಲ್ಲಿರುವ, ಪಾಮ್ ಮರಗಳನ್ನು ವೀಕ್ಷಿಸಲು ತುಂಬಾ ಚೆನ್ನಾಗಿದೆ. ಅದೇ ರಸ್ತೆಯಲ್ಲಿ ಮುಂದೆ ಸಾಗಿದರೆ, 'ಬೇಲಾಪುರ್' ಮತ್ತು 'ನೇರುಲ್ ಮಾರ್ಗ'ವಾಗಿ, 'ವಾಶಿ' ಯನ್ನು ಸೇರಬಹುದು.

ನೇರುಲ್ ಬಡಾವಣೆಯ ಸುಂದರ ದೃಷ್ಯ ಮುದನೀಡುತ್ತದೆ
ನೇರುಲ್ ಬಡಾವಣೆಯ,ಪಾಮ್ ಬೀಚ್ ರಸ್ತೆ ಯ ಆಕಡೆಯವರಗಿನ ಮುಂಬಯಿನ ಸುಂದರವಾದ ಕಡಲಿನ ದೃಷ್ಯವನ್ನು ನೋಡಲು,ಮುದವೆನ್ನಿಸುತ್ತದೆ.ನೇರುಲ್ ತಲುಪಲು ರೈಲು ಹಾಗೂ ಬಸ್ ಗಳನ್ನು ಬಳಸಬಹುದು.

'ಹಾರ್ಬರ್ ರೈಲ್ವೆ ಲೈನ್'/'ಕೊಂಕಣ್ ರೈಲ್ವೆ' ಯಲ್ಲಿ 'ನೇರುಲ್' ಸಿಗುತ್ತದೆ
'ಘಾಟ್ಕೋಪರ್' ನಿಂದ 'ನೇರುಲ್' ತಲುಪಲು, ಸೆಂಟ್ರೆಲ್ ರೈಲ್ವೆಯಲ್ಲಿ ಥಾಣೆ ತಲುಪಿ, ಅಲ್ಲಿ ೯-೧೦ 'ಪ್ಲಾಟ್ ಫಾರಂ' ನಲ್ಲಿ 'ವಾಶಿ ರೈಲು' ಹತ್ತಬೇಕು. ಅಲ್ಲಿಂದ 'ಕೊಂಕಣ ರೈಲ್ವೆ'ಯಲ್ಲಿ 'ನೇರುಲ್' ತಲುಪಬಹುದು.
 ವಾಶಿ,
 ಸಾನ್ ಪಾಡ,
 ಜಯಿ ನಗರ್,
 ನೇರುಲ್,
 ಸೀ ವುಡ್,
 ಬೇಲಾಪುರ್,
 ಖಾರ್ ಘರ್,
 ಮಾನಸರೋವರ್,
 ಖಾಂಡ್ವೇಶ್ವರ್,
 ಪನ್ವೇಲ್
'ಕುರ್ಲಾ ರೈಲ್ವೆ ಸ್ಟೇಷನ್' ನ ೭-೮ ನೇ 'ಪ್ಲಾಟ್ ಫಾರಂ' ನಿಂದ ಹಾರ್ಬರ್ ಲೈನ್ ಗಾಡಿಯಲ್ಲಿ ಹೊರಟು ವಾಶಿ ತಲುಪಿ, ಅಲ್ಲಿಂದ ಕೊಂಕಣ್ ರೈಲಿನಲ್ಲಿ ಹೋದರೆ, ನೇರುಲ್ ಸಿಗುತ್ತದೆ. 'ನೇರುಲ್ ರೈಲ್ವೆ ನಿಲ್ದಾಣ'ದಿಂದ ವೆಂಕಟೇಶ್ವರ ಮಂದಿರ (ಬಾಲಾಜಿ ಮಂದಿರ)ಕ್ಕೆ  'ರಿಕ್ಷಾ'ದಲ್ಲಿ ಹೋಗುವುದಾದರೆ, ೧೫-೨೦ ರೂಪಾಯಿ 'ಕಿರಾಯ' ಕೊಡಬೇಕಾಗುತ್ತದೆ.

ಬಸ್ ನಲ್ಲಿ ನೇರುಲ್ ತಲುಪುವ ಬಗೆ
 ದಾದರ್ ಬಸ್ ನಿಲ್ದಾಣದಿಂದ ೫೧೨ ಬಸ್ 'ನೇರುಲ್ ಬಸ್ ನಿಲ್ದಾಣ'ಕ್ಕೆ ಹೋಗಬಹುದು.
 ಸಾಂತಾ ಕ್ರುಝ್ ಬಸ್ ನಿಲ್ದಾಣದಿಂದ ನೇರುಲ್ ಗೆ  ೫೦೭ ಬಸ್ ಸೌಕರ್ಯವಿದೆ. ಇದು, ಘಾಟ್ಕೋಪರ್, ಭಾಂಡೂಪ್, ಮುಲುಂಡ್, ವಾಶಿಯ ಮುಖಾಂತರ 'ನೇರುಲ್' ರೈಲ್ವೆ ನಿಲ್ದಾಣವನ್ನು  ತಲುಪುವುದು. 
 'ನೇರುಲ್ ಬಸ್ ನಿಲ್ದಾಣ'ದಿಂದ 'ಬಾಲಾಜಿ ಮಂದಿರ' ತಲುಪಲು ೩೦  ರಿಂದ ೩೫  ರೂಪಾಯಿ ರಿಕ್ಷಾ ದರವಿದೆ.

ಮುಂಬಯಿಯ ಪ್ರಸಿದ್ಧ ತಾಣಗಳು
ಸಕ್ಕರೆ

ಸಕ್ಕರೆಯು, ಸಿಹಿ ಸ್ವಾದದ ವಿಶೇಷಗುಣ ಹೊಂದಿರುವ, ಮುಖ್ಯವಾಗಿ ಸೂಕ್ರೋಸ್, ಲ್ಯಾಕ್ಟೋಸ್, ಮತ್ತು ಫ್ರಕ್ಟೋಸ್‌ನಂತಹ, ತಿನ್ನಲರ್ಹವಾದ ಸ್ಫಟಿಕದಂತಹ ಪದಾರ್ಥಗಳ ವರ್ಗಕ್ಕೆ ಬಳಸಲಾಗುವ ಒಂದು ಅನೌಪಚಾರಿಕ ಪದ. ಆಹಾರದಲ್ಲಿ, ಸಕ್ಕರೆ ಪದವು ಬಹುತೇಕ ವಿಶಿಷ್ಟವಾಗಿ, ಮುಖ್ಯವಾಗಿ ಕಬ್ಬು ಮತ್ತು ಶುಗರ್ ಬೀಟ್‌ನಿಂದ ಪಡೆಯಲಾಗುವ, ಸೂಕ್ರೋಸನ್ನು ನಿರ್ದೇಶಿಸುತ್ತದೆ. ಇತರ ಸಕ್ಕರೆಗಳನ್ನು ಔದ್ಯೋಗಿಕ ಆಹಾರ ತಯಾರಿಕೆಯಲ್ಲಿ ಬಳಸಲಾಗುತ್ತದೆ, ಆದರೆ ಸಾಮಾನ್ಯವಾಗಿ ಹೆಚ್ಚು ನಿರ್ದಿಷ್ಟ ಹೆಸರುಗಳಿಂದ ಪರಿಚಿತವಾಗಿವೆ—ಗ್ಲೂಕೋಸ್, ಫ್ರಕ್ಟೋಸ್, ಹೈ ಫ್ರಕ್ಟೋಸ್ ಕಾರ್ನ್ ಸಿರಪ್, ಇತ್ಯಾದಿ.
ಸಕ್ಕರೆ ಆರೋಗ್ಯ ಪರಿಣಾಮವು ಒಳಗೊಂಡ ಕೆಲವು ಅಧ್ಯಯನಗಳು ಪರಿಣಾಮಕಾರಿಯಾಗಿ ಅನಿಶ್ಚಿತ ಇವೆ. ಜೇನು, ಸಿರಪ್ಗಳು, ಹಣ್ಣಿನ ರಸಗಳು ಮತ್ತು ಹಣ್ಣಿನ ರಸ-ಸಾರೀಕೃತ ನೈಸರ್ಗಿಕವಾಗಿ ಸಕ್ಕರೆ ಇರುತ್ತವೆ. 
೨೦೧೧ರಲ್ಲಿ  ಸುಮಾರು ೧೬೮ ಮಿಲಿಯನ್ ಟನ್ ಸಕ್ಕರೆ ನಿರ್ಮಿಸಲಾಯಿತು. ಸಕ್ಕರೆ  ಮಾನವ ಆಹಾರದ ಪ್ರಮುಖ ಭಾಗವಾಗಿದೆ .ಆಹಾರ ಹೆಚ್ಚು ರುಚಿಕರ ಮಾಡುವತ್ತದೆ ಮತ್ತು ಆಹಾರ ಶಕ್ತಿಯನ್ನು ಒದಗಿಸುತ್ತದೆ.

ನೋಡಿ
ಭಾರತದಲ್ಲಿ ಸಕ್ಕರೆ ಉತ್ಪಾದನೆ ಮತ್ತು ಬಳಕೆ
ಕೃಷಿ

ಕಾರ್ಬೋಹೈಡ್ರೇಟ್‌ಗಳು
ಆಹಾರ
ಕೃಷಿ
ತೊವ್ವೆ

ತೊವ್ವೆಯು ದ್ವಿದಳ ಧಾನ್ಯಗಳಿಂದ (ಬೇಳೆಗಳು) ತಯಾರಿಸಲಾಗುವ ಒಂದು ಮೇಲೋಗರ. ಅದು ಬೇಳೆಗಳಿಂದ ತಯಾರಿಸಲಾಗುವ ಗಟ್ಟಿಯಾದ, ಸಾಮಾನ್ಯವಾಗಿ ಸಪ್ಪೆಯಿರುವ ಭಕ್ಷ್ಯವನ್ನು ನಿರ್ದೇಶಿಸುತ್ತದೆ. ಇದು ಭಾರತೀಯ, ನೇಪಾಲೀ, ಪಾಕಿಸ್ತಾನಿ ಮತ್ತು ಬಾಂಗ್ಲಾದೇಶದ ಪಾಕಪದ್ಧತಿಗಳ ಮೂಲಾಧಾರವಾಗಿದೆ. ದಕ್ಷಿಣ ಭಾರತದಲ್ಲಿ ಇದನ್ನು ಅನ್ನ ಹಾಗೂ ತರಕಾರಿಗಳೊಂದಿಗೆ, ಮತ್ತು ಉತ್ತರ ಭಾರತ ಹಾಗೂ ಪಾಕಿಸ್ತಾನದಲ್ಲಿ ಅನ್ನ ಹಾಗೂ ರೋಟಿಯೊಂದಿಗೆ ಖಾಯಂ ಆಗಿ ತಿನ್ನಲಾಗುತ್ತದೆ.

ಖಾದ್ಯ, ತಿನಿಸು
ಕೊಳದ ಬಕ

ಈ ಪಕ್ಷಿಯನ್ನು ಯಾವುದೇ ಕೆರೆಯ ಅಥವಾ ಕುಂಟೆಯ ಬಳಿ ಕಾಣಬಹುದು. ನೀರು ಹಕ್ಕಿಗಳಲೆಲ್ಲ ಇದು ಸಾಮಾನ್ಯವಾದ ಹಕ್ಕಿ.

ಪಕ್ಷಿಗಳು
ರಾತ್ರಿ ಬಕ

'ರಾತ್ರಿ ಬಕ'  ವು ಪ್ರಪಂಚದ ಹೆಚ್ಚಿನ ಕಡೆ ಕಂಡು ಬರುವ ಒಂದು ಬಕ ಪಕ್ಷಿ.

ಪಕ್ಷಿಗಳು
ಬೂದು ಬಕ

ಬೂದು ಬಕ (Ardea cinerea), ಸಮಶೀತೋಷ್ಣ ಯುರೋಪ್, ಏಷ್ಯಾ ಮತ್ತು ಆಫ್ರಿಕಾದ ಕೆಲವು ಭಾಗಗಳಲ್ಲಿ ಕಂಡುಬರುವ ಕೊಕ್ಕರೆ ಕುಟುಂಬದ ಒಂದು ಸ್ಥಳೀಯ ಪಕ್ಷಿ.

ಉಲ್ಲೇಖಗಳು

ಪಕ್ಷಿಗಳು
ನೇರಳೆ ಬಕ

ಪಕ್ಷಿಗಳು
ಹೆಜ್ಜಾರ್ಲೆ

ಪಕ್ಷಿಗಳು
ರಾಜ ಹಂಸ

ಕರ್ನಾಟಕದಲ್ಲಿ ರಾಜಹಂಸಗಳು ಆಲಮಟ್ಟಿಯ ಲಾಲ್‌ಬಹಾದ್ದೂರ್‌ ಶಾಸ್ತ್ರಿ ಜಲಾಶಯದ ಹಿನ್ನೀರಿನಲ್ಲಿಕಂಡು ಬರುತ್ತವೆ. ಮಳೆಗಾಲದಲ್ಲಿ ನೀರು ಹೆಚ್ಚಿದರೂ  ರಾಜಹಂಸಗಳ ಪಕ್ಷಿಗಳ ಕಲರವ ಅನುರಣಿಸುವುದು ಕೇಳುತ್ತದೆ.

ಉಲ್ಲೇಖ

ಪಕ್ಷಿಗಳು
ಶಂಕರನಾರಾಯಣ

ಶಂಕರನಾರಾಯಣವು ಕುಂದಾಪುರ ತಾಲೂಕಿನಲ್ಲಿ , ತಾಲೂಕು ಕೇಂದ್ರದಿಂದ ಸುಮಾರು ೨೫ ಕಿ.ಮೀ.ದೂರದಲ್ಲಿರುವ ಒಂದು ಹಳ್ಳಿ. ಅದೇ ಊರಿನ ಹೆಸರಿನಲ್ಲಿರುವ ದೇವಾಲಯವು ತುಂಬಾ ಪುರಾತನವಾಗಿದ್ದು, ಕ್ರೋಡ ಕ್ಷೇತ್ರವೆಂದು ಪ್ರಸಿದ್ದವಾಗಿದ್ದು, ಪುರಾತನ ಸಪ್ತ ಕ್ಷೇತ್ರಗಳಲ್ಲಿ ಒಂದು. ಈ ಊರು ಬ್ರಿಟಿಷರ ಕಾಲದಲ್ಲಿ ಸಾಕಷ್ಟು ಪ್ರಾಮುಖ್ಯತೆಯನ್ನು ಪಡೆದಿತ್ತು. ಬಹು ಹಿಂದಿನಿಂದ ಇರುವ ಸಬ್ ರಿಜಿಸ್ತ್ರಾರ್ ಕಛೇರಿ, ಪೋಲಿಸ್ ಠಾಣೆ ಮತ್ತಿತರ ಸರಕಾರಿ ಕಛೇರಿಗಳು ಇದರ ಪ್ರಾಮುಖ್ಯತೆಯನ್ನು ಸಾರಿದರೂ, ಇಂದು ಇದರ ಬೆಳವಣಿಗೆ ಕಡಿಮೆ ಎಂದೇ ಹೇಳಬಹುದು. ಉಡುಪಿಯಿಂದ ಕೊಲ್ಲೂರಿಗೆ ಹೋಗುವ ಹೆದ್ದಾರಿಯಲ್ಲಿರುವುದರಿಂದ, ಪ್ರವಾಸಿಗರು ಈ ಊರನ್ನು ಮತ್ತು ಇಲ್ಲಿನ ದೇವಾಲಯವನ್ನು ಸಂದರ್ಶಿಸುವರು.

ಇತಿಹಾಸ

ಶಂಕರನಾರಯಣದ ಇತಿಹಾಸವು ಇಲ್ಲಿರುವ ಪುರಾತನ ದೇವಾಲಯದೊಂದಿಗೇ ತಳುಕುಹಾಕಿಕೊಂಡಿರುವುದರಲ್ಲಿ ಅಚ್ಚರಿಯೇನಿಲ್ಲ. ಕೆರೆಯ ಮೇಲೆ ಇಲ್ಲಿನ ದೇವಾಲಯವನ್ನು ದೇವತೆಗಳು ನಿರ್ಮಿಸಿದರೆಂಬ ದಂತಕತೆಯ ಜೊತೆಗೇ ಇತರ ದಂತಕತೆಗಳಿದ್ದರೂ, ಕನಿಷ್ಟ ಎರಡುಸಾವಿರ ವರುಷಗಳ ಇತಿಹಾಸ ಈ ದೇವಾಲಯಕ್ಕೆ ಇರಬಹುದು ಎನ್ನಲಾಗಿದೆ. ಇತ್ತೀಚೆಗಿನ ಇತಿಹಾಸಕ್ಕೆ ಬಂದರೆ, ಟಿಪ್ಪು ಸುಲ್ತಾನನು ದಾನ ನೀಡಿದ ದೊಡ್ಡ ಗಾತ್ರದ ಗಂಟೆ ದೇವಾಲಯದ ಪ್ರಾಂಗಣದಲ್ಲಿದ್ದು ಕುತೂಹಲ ಕೆರಳಿಸುತ್ತದೆ.

ವಿದ್ಯಾ ಕೇಂದ್ರ
ಬಹು ಹಿಂದಿನಿಂದಲೂ ಸುತ್ತಲಿನ ಹಳ್ಳಿಗಳ ವಿದ್ಯಾರ್ಥಿಗಳು ಶಂಕರನಾರಯಣದಲ್ಲಿ ಓದಲು ಬರುವ ಪರಿಪಾಠವಿರುವುದು ಕಂಡುಬರುತ್ತದೆ. ಸ್ವಾತಂತ್ರ್ಯಪೂರ್ವದಲ್ಲೇ ಇಲ್ಲಿ ಇದ್ದ ಪ್ರಾಥಮಿಕ ಶಾಲೆಯು ಈ ಸುತ್ತಲಿನ ಪ್ರದೇಶದಲ್ಲಿ ಸಾಕ್ಷರತೆಯನ್ನು ಬೆಳೆಸುವಲ್ಲಿ ಸಹಕಾರಿಯಾಯಿತು. ಈಗ ಇಲ್ಲಿ, ಕಾಲೇಜು,ಟೈಪಿಂಗ ಶಾಲೆಗಳು, ಕಂಪ್ಯೂಟರ್ ಶಿಕ್ಷಣ ಮೊದಲಾದ ಅವಕಾಶಗಳಿವೆ.

ತಂಗುವುದು ಎಲ್ಲಿ?

ಈ ಊರಿನಲ್ಲಿ ವಸತಿಗೃಹಗಳಿಲ್ಲ. ಊರಿನವರ ಮನೆಗಳಲ್ಲಿ ತಂಗಲೂಬಹುದು ಅಥವಾ ತಾಲೂಕು ಕೇಂದ್ರವಾದ ಕುಂದಾಪುರದಲ್ಲಿ ತಂಗಬಹುದು.

ಕುಂದಾಪುರ ತಾಲೂಕಿನ ಪ್ರವಾಸಿ ತಾಣಗಳು
ಕುಂದಾಪುರ ತಾಲ್ಲೂಕು
ತಿನ್ನುವಿಕೆ

ತಿನ್ನುವಿಕೆಯು ಒಂದು ಪ್ರಾಣಿಯ ಪೋಷಣಾ ಅಗತ್ಯಗಳನ್ನು ಒದಗಿಸಲು, ವಿಶೇಷವಾಗಿ ಶಕ್ತಿ ಮತ್ತು ಬೆಳವಣಿಗೆಗಾಗಿ, ಆಹಾರವನ್ನು ಸೇವಿಸುವ ಕ್ರಿಯೆ. ಎಲ್ಲ ಪ್ರಾಣಿಗಳು ಬದುಕುಳಿಯಲು ಪ್ರಾಣಿ ಅಥವಾ ಸಸ್ಯಗಳನ್ನು ತಿನ್ನಲೇಬೇಕು: ಮಾಂಸಾಹಾರಿಗಳು ಇತರ ಪ್ರಾಣಿಗಳನ್ನು ತಿನ್ನುತ್ತವೆ, ಸಸ್ಯಾಹಾರಿಗಳು ಸಸ್ಯಗಳನ್ನು ತಿನ್ನುತ್ತವೆ, ಮತ್ತು ಸರ್ವಾಹಾರಿಗಳು ಎರಡನ್ನೂ ತಿನ್ನುತ್ತವೆ. ತಿನ್ನುವುದು ಒಂದು ದೈನಂದಿನ ಜೀವನದ ಕ್ರಿಯೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಊಟ

ಊಟವು ತಿನ್ನುವ ಕ್ರಿಯೆಯ ಒಂದು ನಿದರ್ಶನ, ವಿಶಿಷ್ಟವಾಗಿ ಒಂದು ನಿರ್ದಿಷ್ಟ ಸಮಯದಲ್ಲಿ ನಡೆಯುವ ಮತ್ತು ನಿರ್ದಿಷ್ಟ, ತಯಾರಿಸಿದ ಆಹಾರವನ್ನು ಒಳಗೊಳ್ಳುವಂಥದ್ದು. ಊಟಗಳು ಮುಖ್ಯವಾಗಿ ಮನೆಗಳಲ್ಲಿ, ಭೋಜನ ಮಂದಿರಗಳಲ್ಲಿ, ಮತ್ತು ಉಪಹಾರ ಮಂದಿರಗಳಲ್ಲಿ ನಡೆಯುತ್ತವಾದರೂ, ಎಲ್ಲಿ ಬೇಕಾದರೂ ನಡೆಯಬಹುದು. ವ್ಯವಸ್ಥಿತ ಊಟಗಳು ದೈನಂದಿನ ಆಧಾರದಲ್ಲಿ ಆಗುತ್ತವೆ, ವಿಶಿಷ್ಟವಾಗಿ ದಿನದಲ್ಲಿ ಹಲವು ಬಾರಿ.

ಇವನ್ನೂ ನೋಡಿ
ತಿನ್ನುವಿಕೆ
ಆಹಾರ
ಖಾದ್ಯ, ತಿನಿಸು

nl:Eten#Maaltijden
ಚಿರತೆ

ಚಿರತೆಯು (ಪಾಂತೇರಾ ಪಾರ್ದೂಸ್) ಆಫ಼್ರಿಕಾ ಹಾಗು ಉಷ್ಣವಲಯ ಏಷ್ಯಾದ ಕೆಲವು ಭಾಗಗಳು, ಸೈಬೀರಿಯಾ, ದಕ್ಷಿಣ ಹಾಗು ಪಶ್ಚಿಮ ಏಷ್ಯಾದಿಂದ ಆಫ಼್ರಿಕಾದ ಉಪ ಸಹಾರಾ ಪ್ರದೇಶಗಳ ಬಹುಪಾಲು ಉದ್ದಗಲದವರೆಗಿನ ವ್ಯಾಪಕ ವ್ಯಾಪ್ತಿಯ ಫ಼ೆಲಿಡೈ ಕುಟುಂಬದ ಒಂದು ಸದಸ್ಯ. ಅವಾಸಸ್ಥಾನದ ನಷ್ಟ ಹಾಗು ಛಿದ್ರೀಕರಣ, ಮತ್ತು ವ್ಯಾಪಾರ ಹಾಗು ಕೀಟ ನಿಯಂತ್ರಣಕ್ಕಾಗಿ ಬೇಟೆಯ ಕಾರಣ ಅದು ಅದರ ವ್ಯಾಪ್ತಿಕ್ಷೇತ್ರದ ಹೆಚ್ಚಿನ ಭಾಗಗಳಲ್ಲಿ ಇಳಿಮುಖವಾಗುತ್ತಿರುವುದರಿಂದ ಅದನ್ನು ಐಯುಸಿಎನ್ ಕೆಂಪು ಪಟ್ಟಿಯಲ್ಲಿ ಬೆದರಿಕೆ ಹತ್ತಿರ ಎಂದು ಪಟ್ಟಿಮಾಡಲಾಗಿದೆ. ಹಾಂಗ್ ಕಾಂಗ್, ಸಿಂಗಪೋರ್, ಕುವೇಟ್, ಸಿರಿಯಾದ ಅರಬ್ ಗಣರಾಜ್ಯ, ಲಿಬ್ಯಾ ಮತ್ತು ಟುನೀಶದಲ್ಲಿ ಅದು ಪ್ರಾದೇಶಿಕವಾಗಿ ನಿರ್ನಾಮವಾಗಿದೆ.

ಪ್ರಾಣಿಗಳು
ಜ್ಯೋತಿ ಬಸು

ಜ್ಯೋತಿ ಬಸು (ಬಂಗಾಳಿ: জ্যোতি বসু, ೮ ಜುಲೈ ೧೯೧೪ – ೧೭ ಜನೆವರಿ ೨೦೧೦) ಮಾರ್ಕ್ಸ್‌ವಾದಿ ಕಮ್ಯೂನಿಸ್ಟ್ ಪಕ್ಷಕ್ಕೆ ಸೇರಿದ್ದ ಪಶ್ಚಿಮ ಬಂಗಾಳದ ಒಬ್ಬ ರಾಜಕಾರಣಿಯಾಗಿದ್ದರು. ಅವರು ೧೯೭೭ರಿಂದ ೨೦೦೦ರ ವರೆಗೆ ಪಶ್ಚಿಮ ಬಂಗಾಳದ ಮುಖ್ಯಮಂತ್ರಿಯಾಗಿ ಸೇವೆ ಸಲ್ಲಿಸಿ ಭಾರತದ ಯಾವುದೇ ರಾಜ್ಯದಲ್ಲಿ ಅತಿ ದೀರ್ಘಾವಧಿಯವರೆಗೆ ಮುಖ್ಯಮಂತ್ರಿಯಾಗಿ ಸೇವೆ ಸಲ್ಲಿಸಿದ ಗೌರವಕ್ಕೆ ಪಾತ್ರರಾಗಿದ್ದರು. ಅವರು, ಪಕ್ಷದ ಸ್ಥಾಪನೆಯಾದ ೧೯೬೪ರಿಂದ ೨೦೦೮ರ ವರೆಗೆ, ಸಿಪಿಐ(ಎಂ) ಪಾಲಿಟ್‌ಬ್ಯೂರೋದ ಸದಸ್ಯರಾಗಿದ್ದರು.

ಬಂಗಾಳದ ರಾಜಕಾರಣಿಗಳು
ರಾಜಕಾರಣಿಗಳು
ಪಶ್ಚಿಮ ಬಂಗಾಳ